title: Ivica Osim

text: Jugoslavian maajoukkueessa Osim pelasi 16 ottelua ja oli mukana EM-kisoissa 1968 kun Jugoslavia eteni aina finaaliin saakka häviten kuitenkin Italialle.Pelaajauransa jälkeen Osim palasi Jugoslaviaan ja FK Željezničarin joukkueeseen päävalmentajaksi 1978. Osim luotsasi sarajevolaisseuraa vuoteen 1986 saakka. Tuona aikana FK Željezničar oli parhaimmillaan Jugoslavian liigassa kolmas 1984 ja Cupin finaalissa 1981. Osim toimi myös Jugoslavian olympiamaajoukkueen apuvalmentajana ja oli voittamassa olympiapronssia 1984.


title: Ivica Osim

text: 1986 Osim siirtyi Jugoslavian maajoukkueen päävalmentajaksi. Hänen johdollaan Jugoslavia selvisi MM-kisoissa 1990 aina puolivälieriin saakka. EM-kisoihin Osim ei koskaan päässyt, koska 1988 Jugoslavia karsiutui ja 1992 se ei saanut osallistua Jugoslavian hajoamissodan vuoksi.


title: Ivica Osim

text: Jugoslavian maajoukkuevalmennuksen ohella Osim toimi myös FK Partizanin päävalmentajana 1991–1992 luotsaten belgradilaiset Jugoslavian Cupin voittoon 1992. Menestyksen jälkeen Osim lähti ulkomaille siirtyen Panathinaikoksen päävalmentajaksi. Kahden kauden aikana Osim luotsasi Panathinaikoksen Kreikan Cupin voittoon 1993 ja 1994 sekä liigassa hopealle 1993.


title: Ivica Osim

text: Kreikasta Osim siirtyi 1994 itävaltalaisseura SK Sturm Grazin päävalmentajaksi. Osim nosti Sturm Grazin Itävallan jalkapalloilun eliittiin. Osimin johdolla Sturm Graz voitti seurahistorian ensimmäiset mestaruudet Itävallan Bundesliigassa 1998 ja 1999. Lisäksi Sturm Graz voitti Itävallan Cupin kolmesti ja esiintyi Mestarien liigassa 1998–2000. Osim jätti itävaltaisseuran kauden 2001–2002 jälkeen, kun joukkue oli sijoittunut toiseksi niin liigassa kuin cupissakin.


title: Ivica Osim

text: Vuonna 2003 Osim siirtyi Japaniin JEF United Ichihara Chiban päävalmentajaksi. Osimin johdolla JEF United oli J. Leaguen kakkoseksi heti ensimmäisellä kaudellaan. 2005 Osim johdatti JEF Unitedin J. League Cupin voittoon. MM-kisojen 2006 jälkeen 65-vuotias Osim korvasi brasiliaisen Zicon Japanin jalkapallomaajoukkueen päävalmentajaksi.


title: Ivica Osim

text: Marraskuussa 2007 Osim sai aivoverenkierronhäiriön katsoessaan televisiota kotonaan Chibassa. Lehtitietojen mukaan Osim on toipumassa vakavasta kohtauksestaan sairaalassa Urayasussa, Chibassa, Japanissa.


title: Ivica Osim

text: Japanin jalkapalloliiton kerrotaan etsivän seuraajaa veteraanivalmentajalle, koska hänen terveytensä tuskin kestäisi maajoukkuevalmentajan työtä enää tulevaisuudessa.


title: Ivica Osim

text: 7. joulukuuta 2007 Japanin jalkapalloliitto nimesi Takeshi Okadan Osimin seuraajaksi Japanin maajoukkueen päävalmentajaksi.


title: Ivica Osim

text: Huhtikuussa 2011 FIFA nimesi Osimin johtamaan väliaikaisesti Bosnia ja Hertsegovinan jalkapalloliittoa sen jouduttua sivuun virallisesta maaottelutoiminnasta.


title: Fylliitti

text: Fylliitti tai kovasinkivi tai savikiilleliuske on savikivestä muodostunut metamorfinen kivi. Fylliitti koostuu lähinnä kiillemineraaleista ja kvartsista. Sen väri on usein tumma tai musta. Fylliitti on hienorakeinen ja sen metamorfoosiaste on suhteellisen alhainen.


title: Fylliitti

text: Fylliittia käytetään hiomakivien valmistukseen sekä rakennusten ja muistomerkkien verhoilumateriaalina sekä käytävälaattoina. Fylliitti kestää säiden vaihteluja eikä se ole liukasta tai lasimaisen kovaa.


title: Jan Janssen

text: Johannes Adrianus "Jan" Janssen (s. 19. toukokuuta 1940) on alankomaalainen maantiepyöräilijä, josta tuli vuonna 1968 maansa ensimmäinen Ranskan ympäriajon voittaja. Toinen merkittävä saavutus uralla oli Espanjan ympäriajon voitto vuonna 1967.


title: Jan Janssen

text: Janssen voitti maantiepyöräilyn MM-kilpailuissa kultaa vuonna 1964 sekä hopeaa vuonna 1967.


title: Elektroskooppi

text: Elektroskooppi on yksinkertainen laite, jolla voi havainnollistaa sähkövarausta. Siitä on aikojen kuluessa esitetty monenlaisia toteutuksia, joiden periaate on kuitenkin sama.


title: Elektroskooppi

text: Yksinkertainen elektroskooppi koostuu lasipullosta, jonka eristemateriaalista valmistetun kansiosan läpi viedään sähköjohde, joka haarautuu alaosaltaan kahdeksi ohueksi liuskaksi. Kansiosan läpi viedyn johteen yläosa päättyy yleensä metallipalloon, jolla estetään varauksen nopea purkautuminen ympäröivään ilmaan.


title: Elektroskooppi

text: Sähköfysiikan Coulombin lain mukaan samanmerkkinen nettovaraus kahdessa kappaleessa saa kappaleet hylkimään toisiaan. Keskenään erimerkkiset nettovaraukset taas aiheuttavat kappaleiden välille vetovoiman. Vietäessä sähköisesti positiivisesti varautunut kappale lähelle metallitangon yläpäätä se vetää tangon negatiivisesti varautuneita elektroneja puoleensa, jolloin tangon yläpäähän kertyy negatiivinen nettovaraus. Negatiivisesti varautuneen kappaleen tapauksessa tilanne on päinvastainen ja elektroneja pakenee tangon alapäähän.


title: Elektroskooppi

text: Kun hankaussähköllä varattu lasitanko tai muu esine viedään kosketuksiin kyseisen metallipallon kanssa, järjestyy tangon elektroninen varaus siten, että toiseen päähän kulkeutuu negatiivinen ja toiseen päähän positiivinen nettovaraus. Koska tangon alempi pää haarautuu kahdeksi liuskaksi, saa niiden keskenään samanmerkkinen varaus liuskat hylkimään toisiaan. Varauksen purkautumisen kesto riippuu muun muassa ilman kosteudesta, lasin eristävyydestä ja tangon ylemmän pään pallon sileydestä. Yleensä pienikin varaus pitää ohuet liuskat vaakasuorassa asennossa useista minuuteista aina tunteihin saakka.


title: Ferdinand Kübler

text: Ferdinand ”Ferdi” Kübler (24. heinäkuuta 1919 – 29. joulukuuta 2016 Zürich) oli sveitsiläinen maantiepyöräilijä. Hän aloitti pyöräilyn ammattitasolla vuonna 1940 ja voitti vuonna 1950 Ranskan ympäriajon.


title: Ferdinand Kübler

text: Kübler voitti Sveitsin ympäriajon vuosina 1942, 1948 ja 1951. Hän voitti maantiepyöräilyn maailmanmestaruuskilpailuissa hopeaa 1949, pronssia 1950 ja viimein kultaa 1951.


title: Ferdinand Kübler

text: Kübler osallistui Italian ympäriajoon vuosina 1950, 1951 ja 1952, sijoittuen kahdesti kolmanneksi ja kerran neljänneksi. Hän vetäytyi vuonna 1957.


title: Ariël Jacobs

text: Ariël Jacobs (s. 25. heinäkuuta 1953) on belgialainen jalkapallovalmentaja ja entinen pelaaja.


title: Ariël Jacobs

text: Jacobsin pelaajaura jäi vaatimattomaksi ja hän edusti Belgian alasarjoissa pelanneita joukkueita.


title: Ariël Jacobs

text: Valmennusuransa hän aloitti pelaajana edustamansa K. Diegem Sportin peräsimessä 1984 pelaajavalmentajana. Hän valmensi seuraa kolme vuotta, kunnes siirtyi Belgian jalkapalloliiton palvelukseen.


title: Ariël Jacobs

text: Joulukuussa 1999 hän palasi seuratasolle valmentajaksi RWD Molenbeekin peräsimessä. Kahden vuoden jälkeen hän siirtyi RAA Louviéroisen päävalmentajaksi ja johdatti seuran Belgian cupin mestariksi kaudella 2002/03. Louiviéroise-pestinsä jälkeen hän toimi lyhyen aikaa KSC Lokerenin ja Excelsior Mouscronin valmentajana, kunnes siirtyi kesällä 2007 RSC Anderlechtin apuvalmentajaksi.


title: Ariël Jacobs

text: Marraskuussa 2007 Jacobs korvasi erotetun Franky Vercauterenin RSC Anderlechtin päävalmentajaksi seuran ollessa neljäntenä Belgian liigassa. Jacobsin johdolla RSC on jäänyt kakkoseksi Belgian liigassa kahdesti perättäin. Kaudella 2008/09 se hävisi mestaruuden Standard Liègelle vasta mestaruusfinaalissa 2–1. Seuraavalla kaudella Jacobs kuitenkin otti omansa ja palautti RSC:n mestaruuskantaan kolmen vuoden tauon jälkeen. Mestaruus ratkesi RSC:n voitettua Club Brüggen playoffs-sarjan kuudennella kierroksella 2–1. Kaudella 2010–2011 Anderlecht joutui tyytymään liigassa kolmanteen sijaan, mutta kaudella 2011–2012 Jacobs palautti joukkueensa jälleen mestaruuskantaan. Mestaruudesta huolimatta Jacobs jätti Anderlechtin kauden jälkeen.


title: Ariël Jacobs

text: Kesäkuussa 2012 Jacobs allekirjoitti kaksivuotisen sopimuksen Tanskan Superliigassa toiseksi sijoittuneen FC Kööpenhaminan kanssa. Jacobs palautti FCK:n Tanskan liigamestariksi yhden kauden tauon jälkeen keväällä 2013. Belgialaisen toinen kausi alkoi heikommin ja hän sai potkut elokuun lopulla 2013, kun FCK ei ollut voittanut yhtään viidestä ensimmäisestä liigaottelusta.


title: Ariël Jacobs

text: Lokakuun puolivälissä 2013 Jacobsista tuli Ranskan liigan häntäpäähän juuttuneen Valenciennes'n päävalmentaja. Hän ei onnistunut nostamaan seuraa pois putoamisviivan alapuolelta, vaan joukkue putosi kauden jälkeen Ligue 2:een. Hän erosi talousvaikeuksissa painivan seuran palveluksesta heinäkuussa 2014.


title: Luettelo raketeista

text: Tämä on luettelo kantoraketeista, joita käytetään satelliittien ja avaruusluotainten laukaisemiseen, ja luotainraketeista, joita käytetään etenkin Maan yläilmakehän ja ionosfäärin tutkimukseen. Luettelo listaa myös joitakin kantorakettien ns. ylimpiä rakettivaiheita, ts. rakettimoottoreita, joilla satelliitti tai avaruusluotain kiihdytetään avaruudessa ratanopeuteensa.


title: Rock the Rebel / Metal the Devil

text: Rock the Rebel / Metal the Devil on tanskalaisen Volbeat-yhtyeen vuonna 2007 julkaisema albumi. Levyltä radiosoittoon pääsivät kappaleet "Sad Man's Tongue" ja "Radio Girl". Singleinä levyltä julkaistiin kappaleet "The Garden's Tale", "Sad Man's Tongue" ja "Radio Girl".


title: Rock the Rebel / Metal the Devil

text: Albumi ylsi Suomen virallisen listan sijalle 14.


title: Pohjantähti-Elokuva

text: Pohjantähti-Elokuva Oy on vuonna 1993 perustettu tuotantoyhtiö, joka on keskittynyt mainos-, dokumentti- ja yrityselokuviin. Pohjantähti-Elokuvan toimitusjohtaja ja tuottaja on Pauliina Teirikari. Yhtiön perustaja Pepe Teirikari on toiminut mainos- ja lyhytelokuvien tuottajana yli 40 vuotta, ja toimii yrityksessä hallituksen puheenjohtajana.


title: Pohjantähti-Elokuva

text: Pohjantähti-Elokuva on saavuttanut kansainvälistä menestystä useilla mainos- ja lyhytelokuvafestivaaleilla, muun muassa Mobius Awards, New York Festivals ja WorldFest Houston.


title: Pohjantähti-Elokuva

text: Pohjantähti-Elokuvan merkittävimpiä asiakkaita ovat olleet DNA Finland, Fazer leipomot, Finnair, Hartwall, HKScan, Helsingin seudun liikenne, Lidl, Lumene, LU Suomi, Lännen Tehtaat, MTV3, Silja Line, TeliaSonera ja Tikkurila Oy.


title: Jean-Pierre Vidal

text: Jean-Pierre Vidal (s. 27. helmikuuta, 1977) on ranskalainen alppihiihtäjä ja olympiavoittaja. Hän on erikoistunut pujotteluun.


title: Jean-Pierre Vidal

text: Vidal voitti yllätyksellisesti olympiakultaa pujottelusta Salt Lake Cityssä 2002, jossa Sébastien Amiezin kakkossijalla ranskalaiset ottivat sensaatiomaisen kaksoisvoiton. Hän voitti MM-kisoista 2005 pronssia joukkuekilpailusta.


title: Jean-Pierre Vidal

text: Hän on voittanut kaksi maailmancupin osakilpailua: 22. joulukuuta 2001 Kranjska Gorassa, ja 22. tammikuuta 2006 Kitzbühelissä. Molemmat voitot ovat pujottelusta.


title: Jean-Pierre Vidal

text: Vidal on voittanut myös viisi kertaa maansa mestaruuden. kolme pujottelusta ja kaksi syöksystä.


title: 8 päivää ensi-iltaan

text: 8 päivää ensi-iltaan on 25. tammikuuta 2008 ensi-iltansa saanut suomalainen elokuva, jonka on ohjannut Perttu Leppä. Sen pääosissa ovat Laura Birn, Mikko Leppilampi, Iina Kuustonen ja Elina Knihtilä.


title: 8 päivää ensi-iltaan

text: Elokuvan mainosmusiikkina käytettiin Anna Abreun kappaletta ”End of Love”.


title: 8 päivää ensi-iltaan

text: Teatteriin on tulossa ensi-iltaan vuoden päänäytelmä "Romeo ja Julia". Noora, joka näyttelee Juliaa, loukkaantuu teatterin juhlissa, kun ensi-iltaan on vain kahdeksan päivää. Kuiskaajana toimiva Vilma, joka kärsii menneisyyden kokemusten tuomasta lavakammosta, saa tilaisuuden elämänsä rooliin.


title: 8 päivää ensi-iltaan

text: Vilman ja Laurin, Romeon komean näyttelijän, välille kehkeytyy suhde, jonka juoniva Noora yrittää kaikin tavoin estää päästäkseen takaisin Julian rooliin. Vilmalla on ongelmia viimeisen kohtauksen kanssa, sillä hän ei ole päässyt yli poikaystävänsä kuolemasta.


title: Debora

text: Debora () oli Vanhan testamentin naisprofeetta ja Israelin kuningaskuntaa edeltäneen ajan neljäs Tuomari. Hän oli ainoa naistuomari. Deboran tarina kerrotaan kahdesti Tuomarien kirjassa: 4. ja 5. luvuissa. Ensimmäinen todistus on proosallinen ja se kertoo israelilaisten sotajoukkojen voitosta kanaanilaisista. Israelilaisia johti kenraali Barak, joka ei kuitenkaan pystynyt ennustuksen mukaan ottamaan henkilökohtaisesti voittoa kanaanilaisten kenraalista Siserasta. Kanaanilaisen telttojentekijän Heberin vaimo Jeal tappoi Siseran telttavaarnalla.


title: Debora

text: Tuomarien kirjan viidennessä luvussa on sama tarina runomuodossa. Tätä lukua usein kutsutaan nimellä Deboran laulu ja se on saatettu kirjoittaa jo 700-luvulla eaa. Se on täten vanhimpia Raamatun lukuja ja varhaisimpia säilyneitä esimerkkejä hepreankielisestä runoudesta. Debora on myös ensimmäisiä kuvauksia naisen osallistumisesta taisteluun. Deboran laulu saattoi sisältyä kadonneeseen Herran sotien kirjaan, joka mainitaan Neljännessä Mooseksen kirjassa.


title: Debora

text: Vain vähän tiedetään Deboran yksityiselämästä. Hän oli naimisissa Lapidoth-nimisen miehen kanssa. Debora oli runoilija ja hänellä oli tapana istua palmupuun alla Raman ja Betelin välisellä alueella. Israelissa oli rauha 40 vuoden ajan sen jälkeen, kun Debora ja Barak olivat voittaneet Siseran ja kanaanilaisten armeijan.


title: Willard Libby

text: Willard Frank Libby (17. joulukuuta 1908 Gran Valley, Colorado – 8. syyskuuta 1980 Los Angeles) oli yhdysvaltalainen fysikaalinen kemisti. Hän sai Nobelin kemianpalkinnon vuonna 1960 radiohiiliajoituksen keksineen ryhmän johtamisesta.


title: Willard Libby

text: Libby sai filosofian tohtorin arvonimen Kalifornian yliopistosta vuonna 1933. Siellä hän myös toimi lehtorina ja myöhemmin avustavana professorina. Vuonna 1930 Libby rakensi tarkkoja geigermittareita, jotka pystyivät havaitsemaan heikon luonnollisen ja keinotekoisen radioaktiivisuuden.


title: Willard Libby

text: Myöhemmin Libby työskenteli Princetonin yliopistossa. Toisen maailmansodan jälkeen Libby osallistui Manhattan-projektiin yhdessä Harold Clayton Ureyn kanssa. Libby oli vastuussa uraanin isotoopin U-235:n väkevöinnistä.


title: Willard Libby

text: Vuonna 1945 hänestä tuli professori Chicagon yliopistoon. Vuonna 1954 hänet nimitettiin Yhdysvaltain atomienergiakomission jäseneksi. 1959 Libbystä tuli professori Kalifornian yliopistoon Los Angelesiin. Siellä hän toimi aina eläkkeelle siirtymiseensä vuoteen 1976 asti. Libby toimi Kalifornian yliopiston geofysiikan ja planetaarisen fysiikan instituutin johtajana. Vuonna 1966 hän meni naimisiin Leona Woods Marshallin kanssa.


title: Willard Libby

text: Libby myös selvitti, että vedyn tritiumisotooppia voitaisiin käyttää veden ja viinin päiväämiseen.


title: Willard Libby

text: 1950-luvulla Libby arvioi, että ilmakehässä suoritettavissa ydinkokeissa vapautuvan radioaktiivisen hiilen määrä on niin pieni, ettei sillä ole merkitystä verrattuna kosmisen säteilyn altistukselle. Linus Pauling käytti Libbyn omaa dataa ja laski, millaisia terveysvaikutuksia tuohon aikaan suunnitellut ydinkokeet aiheuttaisivat. Tämä johti tiedemiesten vetoomukseen yhdinkokeiden kieltämiseksi ja lopulta Paulingin rauhan Nobeliin.


title: Joonas Lehtivuori

text: Joonas Lehtivuori (s. 19. heinäkuuta 1988 Pirkkala) on suomalainen jääkiekkopuolustaja, joka siirtyi kaudeksi 2018–2019 saksalaisen DEL-liigan Adler Mannheimiin. Hän on pelannut urallaan SM-liigassa Ilveksessä, KalPassa ja Hämeenlinnan Pallokerhossa. Ruotsn SHL-liigan MODO Hockeytä hän edusti 2011–2015. Lisäksi Lehtivuori on pelannut kaksi kautta Pohjois-Amerikassa AHL-joukkue Adirondack Phantomsissa.


title: Joonas Lehtivuori

text: Lehtivuori on Tampereen Ilveksen kasvatti. Hän voitti C-nuorten Suomenmestaruuden vuonna 2004. Kaudella 2004–2005 Lehtivuori oli Ilveksen B-nuorten tehokkain puolustaja tehoilla 5+11=16. Kaudella 2005–2006 hän oli tehoilla 9+16=25 seuran A-nuorten toiseksi paras pistemies Antti Höllin jälkeen ja Lehtivuori sijoittui koko A-nuorten SM-liigan puolustajien pistepörssissä toiseksi edellään vain JYPin Eero Hyvärinen. Hän vahvisti kauden aikana myös Ilveksen B-nuoria, joissa Lehtivuori voitti kauden päätteeksi Suomenmestaruuden. Hän pelasi myös uransa ensimmäisen ja kauden ainoaksi jääneen SM-liigaottelunsa 18. lokakuuta 2005 vieraissa Saimaan Palloa vastaan. Kesäkuussa 2006 Lehtivuori solmi Ilveksen kanssa kolmivuotisen liigasopimuksen.


title: Joonas Lehtivuori

text: Philadelphia Flyers varasi Lehtivuoren neljännellä kierroksella 101. pelaajana . Kausi 2006–2007 oli hänelle varsinainen tulokaskausi SM-liigassa, jossa Lehtivuori jäi 40 runkosarja- ja neljässä playoff-ottelussa kuitenkin kokonaan ilman tehopisteitä. Kauteen 2007–2008 hän lähti pienessä roolissa, mutta nousi lopulta Ilveksen kahden eniten pelaavan puolustajan rooliin. Lehtivuori avasi pistetilinsä SM-liigassa ja teki 48 runkosarjaottelussa tehot 8+13=21 sekä yhdeksässä playoff-ottelussa tehot 1+1=2. Hän oli runkosarjassa Ilveksen eniten maaleja tehnyt puolustaja ja voitti myös joukkueen sisäisen tehotilaston lukemalla +9. Lehtivuori teki liigauransa avausmaalin 27. syyskuuta 2007 Kalevan Palloa vastaan. Kaudella 2008–2009 hänen kauttaan haittasi kuitenkin käsivamma ja armeija, eikä Lehtivuori noussut missään vaiheessa edellisen kauden tasolle. Hän teki kauden aikana 12 tehopistettä.


title: Joonas Lehtivuori

text: SM-liigakauden jälkeen, maaliskuussa 2009 Lehtivuori siirtyi amatööritry-out -sopimuksella AHL-joukkue Philadelphia Phantomsiin. Hän ei saanut joukkueessa tilleen otteluakaan, mutta Lehtivuoren esitykset harjoitusvahvuudessa riittivät kuitenkin kolmivuotiseen NHL-tulokassopimukseen Philadelphia Flyersin kanssa huhtikuussa. Kauden 2009–2010 hän pelasi kokonaan Adirondackiin muuttaneessa Phantomsissa, jonka tehokkain puolustaja Lehtivuori oli Joey Morminan kanssa tehoilla 5+18=23. Hän pelasi siellä myös kaudella 2010–2011, kunnes Flyers lainasi Lehtivuoren loppukaudeksi Suomeen ja Kalevan Pallon riveihin. Hän ei kuitenkaan loppukaudella vastannut häneen kohdistuneisiin odotuksiin kiekollisessa roolissa, kun Lehtivuori teki yhteensä 23 ottelussa vain kolme syöttöpistettä.


title: Joonas Lehtivuori

text: Elokuussa 2011 Lehtivuori siirtyi Ruotsin Elitserienin MODO Hockeyyn. Hän sai joulukuussa pitkän, kevääseen 2015 asti ulottuneen jatkosopimuksen joukkueeseen. Kaudella 2013–2014, kevään 2014 pudotuspeleissä Lehtivuorella oli MODO:n paras teholukema (+2). Kaudeksi 2015–2016 hän siirtyi kaksivuotisella sopimuksella Hämeenlinnan Pallokerhoon. Lehtivuoren sopimuksessa on optio ulkomaille siirtymisestä. Hänen kautensa jäi loukkaantumisten vuoksi kuitenkin vain 27 ottelun mittaiseksi. Kaudella 2016–2017 Lehtivuori jakoi tehoilla 7+18=25 SM-liigan puolustajien pistepörssin yhdeksännen sijan kolmen muun pelaajan kanssa. Pudotuspeleissä hän oli HPK:n paras pistemies ja syöttäjä tehoilla 2+4=6. Puolet Lehtivuoren playoff-pisteistä syntyi kolmannessa puolivälieräottelussa 25. maaliskuuta 2017 vieraissa JYPiä vastaan. Hän teki HPK:n 2–3-jatkoaikavoittoon päättyneessä ottelussa tehot 1+2=3 ja näin ollen syötti myös Petteri Nikkilän ajassa 80.25 tekemän jatkoaikamaalin. JYP kuitenkin voitti ottelusarjan voitoin 4–3 ja eteni välieriin. Marraskuussa 2016 Lehtivuori teki kaksivuotisen jatkosopimuksen HPK:n kanssa.


title: Joonas Lehtivuori

text: Kaudeksi 2017–2018 Lehtivuori nimettiin HPK:n varakapteeniksi. Hän teki SM-liigan yhden kauden piste-ennätyksensä tehoilla 8+26=34, joilla Lehtivuori oli joukkueen toiseksi paras syöttäjä, kolmanneksi paras pistemies ja tehokkain puolustaja. Hän oli Oula Palveen ja Kristian Vesalaisen lähtöjen myötä myös HPK:ssa kauden loppuun asti pelanneista joukkueen paras pistemies ja syöttäjä. Lehtivuori sijoittui koko liigan puolustajien pistepörssissä kuudenneksi. Hän edusti HPK:ta kauden aikana myös Spengler Cupissa.


title: Joonas Lehtivuori

text: Lehtivuori jätti HPK:n kauden 2017–2018 ja siirtyi Saksan DEL-liigan Adler Mannheimiin.


title: Joonas Lehtivuori

text: Lehtivuori pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Lehtivuori pelasi myös U-18 Junior World Cupissa vuonna 2005, jolloin hän voitti pronssia. Lehtivuori pelasi myös World U-17 Hockey Challengessa vuonna 2005.


title: Joonas Lehtivuori

text: Lehtivuori pelasi alle 20-vuotiaiden MM-kilpailuissa vuosina 2007 ja 2008, joista jälkimmäisessä turnauksessa hänet valittiin Suomen yhdeksi kolmesta parhaasta pelaajasta. Lehtivuori valittiin myös sekä Sveitsiä että Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Joonas Lehtivuori

text: Suomen A-maajoukkueessa Lehtivuori on pelannut kuusi ottelua tehden yhden syöttöpisteen. Hän teki A-maajoukkuedebyyttinsä Finnkampenissa 6. syyskuuta 2008 Södertäljessä Ruotsia vastaan.


title: Joonas Lehtivuori

text: Elite Prospects -sivuston Matias Strozykin mukaan Lehtivuori on pienehkö hyökkäävä puolustaja, jonka suurimmat vahvuudet ovat kiekollisissa taidoissa. Hän myös ymmärtää peliä hyvin, mutta Lehtivuorella on kuitenkin kehitettävää voimassa ja oman puolustuspään pelaamisessa. Häntä on verrattu pelityyliltään mm. Kimmo Timoseen.


title: Joonas Lehtivuori

text: Lehtivuoren isä Jari pelasi omalla urallaan kymmenen SM-liigaottelua Tapparassa kaudella 1994–1995. Hänen kummisetänsä Hannu Mattila on Ilveksen entinen kapteeni.


title: Joonas Lehtivuori

text: Lehtivuoren pitkäaikaisen lempinimen "PV" keksi hänen kanssaan Ilveksessä pelannut Niko Snellman ja se on Lehtivuoren mukaan peräisin hänen "Pitkäveto"-harrastuksestaan.


title: Adolf Molnár

text: Adolf Molnár (10. maaliskuuta 1905 Wien – 20. kesäkuuta 1988) oli Itävallasta kotoisin ollut kirjailija ja toimittaja, joka muutti vähän ennen toista maailmansotaa Suomeen.


title: Adolf Molnár

text:
Wienissä syntynyt Molnár ehti toimia merimiehenä, toimittajana, kirjailijana ja maankiertäjänä, ennen kuin hän joutui vasemmistolaisten sympatioidensa johdosta pakenemaan Adolf Hitlerin hallintoa 1930-luvun lopulla, asettuen lopulta 1939 Helsinkiin.
Talvisodan aikana Molnár pestautui vapaaehtoisena Lapualla koulutettuun ulkomaalaispataljoonaan, mutta vasta jatkosodan aikana 1941 hän joutui rintamapalvelukseen. Molnár palveli Suomen armeijassa vapaaehtoisena Er.P 1:ssä Hangon rintamalla.


title: Adolf Molnár

text: Molnár kirjoitti vaiheistaan omaelämäkerrassaan "Suuri ilveily" (saks. "Unstet und flüchtig"). Markus Viljanen ohjasi 1987 samannimisen tv-dokumentin Molnarin elämäkerran perusteella.


title: Adolf Molnár

text: Ronald Bonimair laati vuonna 2008 Adolf Molnárista yliopistollisen diplomityön "Exil in Finnland: Adolf Molnar und sein autobiographischer Roman "Unstet und flüchtig!"".


title: Barak

text: Barak () oli Vanhassa testamentissa mainittu kenraali. Hän oli Abinoamin poika ja naisprofeetta Deboran armeijan johtaja. Barak ja Debora kukistivat kanaanilaiskenraali Siseran joukot, jotka olivat sortaneet israelilaisia kahdenkymmenen vuoden ajan.


title: Barak

text: Taistelusta, jossa Deboran ja Barakin voittivat kanaanilaiset, kerrotaan Tuomarien kirjan neljännessä ja viidennessä luvussa. Näistä ensimmäinen on proosallinen ja jälkimmäinen ns. Deboran laulu runollinen. Debora antoi Barakille Herran käskyn kerätä kymmenentuhannen miehen joukon ja lähteä Taborinvuorelle. Barak saisi voittaa Siseran joukot Kisoninpurolla. Barak halusi kuitenkin Deboran tulevan mukaan, minkä seurauksena Barak ei saisi kuitenkaan kunniaa voitosta, vaan Siseran tappaisi nainen. Sisera pakeni kesken taistelun ja piiloutui keniläisen Haberin telttaan, jonne Haberin vaimo Jael tappoi Siseran telttavaarnalla.


title: Barak

text: Uuden testamentin Heprealaiskirjeessä Barakia muistetaan yhtenä niistä, jotka kukistivat uskon voimalla valtakuntia .


title: Oskar Becker

text: Oscar Becker (5. syyskuuta 1889 Leipzig, Saksa – 13. marraskuuta 1964 Bonn, Länsi-Saksa) oli saksalainen filosofi, loogikko, matemaatikko ja matematiikan historioitsija. Becker opiskeli matematiikkaa Leipzigin yliopistossa. Hänen väitöskirjansa (1914) ohjasivat Otto Hölder ja Karl Rohn.


title: Oskar Becker

text: Becker palveli armeijassa ensimmäisessä maailmansodassa, ja palasi opiskelemaan filosofiaa Edmund Husserlin oppilaana. Hänen habilitaatioväitöksensä (1923) käsitteli geometrian fenomenologisia perusteita ja näiden fysikaalisia sovellutuksia. Becker toimi Husserlin apulaisena ja toimitti "Jahrbuch für Philosophie und phänomenologische Forschung" -vuosikirjaa.


title: Oskar Becker

text: Beckerin pääteos on "Mathematische Existenz", joka ilmestyi vuosikirjassa vuonna 1927. Becker hyödynsi sekä Husserlin fenomenologiaa että Martin Heideggerin hermeneutiikkaa. Hänen ajatuksiaan kritisoivat sekä uuskantilaiset että valtavirran rationalistiset loogikot. Beckerin teosten vaikutus myöhempään keskusteluun matematiikan perustasta on jäänyt pieneksi.


title: Oskar Becker

text: Beckerin oppilaita ovat olleet mm. Jürgen Habermas ja Hans Sluga.


title: Artūras Katulis

text: Artūras Katulis (s. 5. elokuuta 1981) on liettualainen jääkiekkoilija, joka pelaa puolustajana.


title: Artūras Katulis

text: Katulis aloitti ammattilaisuransa vuonna 1997, milloin hän teki kolmen vuoden sopimuksen SC Energijan joukkueessa. Hän keräsi Energija tehot 5 + 4. Sen jälkeen hän on pelannut Jantar Severskissa, H’K Njoman Hrodnassa, Neftjanik Leninogorskissa, Kristall Saratovissa ja tanskalaisessa Sønderjyskessä. Kaudeksi 2007–2008 hän siirtyi SaiPaan ja oli SM-liigan ensimmäinen liettualaispelaaja.


title: Artūras Katulis

text: SaiPasta Katulis siirtyi Venäjälle, Vysšaja Ligan Dizel Penzaan. Seuraavan kauden hän pelasi saman sarjan Neftjanik Almetjevskissa. Kauden 2010–2011 Katulis pelasi latvialaisessa Liepājas Metalurgsissa, joka pelasi Valko-Venäjän Ekstraliigaa. Seuraavaksi kaudeksi hän siirtyi ukrainalaiseen Berkut Kiovaan.


title: Artūras Katulis

text: Katulis lukeutuu myös Liettuan maajoukkueen vakionimiin. Hän on edustanut Liettuaa monissa 2-divisioonan arvokisoissa.


title: Artūras Katulis

text: Hänen vahvuutensa ovat hyvät syöttötaidot ja rauhallinen kiekonkäsittely.


title: Rainer Schönfelder

text: Rainer Schönfelder (s. 13. kesäkuuta 1977 Wolfsberg, Itävalta) on itävaltalainen uransa lopettanut alppihiihtäjä, joka laski lähinnä tekniikkalajeja.


title: Rainer Schönfelder

text: Schönfelder voitti junioreiden maailmanmestaruuskilpailuissa 1996 suurpujottelun kultaa ja sijoittui hopealle pujottelussa heti Benjamin Raichin jälkeen. MM-kilpailujen jälkeen hän pääsi osallistumaan suurpujottelun maailmancupin osakilpailuun Norjan Kvitfjellissä. Kilpailun lopputuloksissa Schönfelderin sijoitus oli peräti kahdestoista, jolla irtosi 22 maailmancupin pistettä. Kaksi seuraavaa kautta Schönfelder kilpaili Euroopan Cupissa sekä FIS-kisoissa, kunnes teki paluun maailmancupiin kaudella 1998/1999. Tammikuussa 1999 Schönfelder laski sensaatiomaisesti neljänneksi maailmancupin pujotteluosakilpailussa Slovenian Kranjska Gorassa.


title: Rainer Schönfelder

text: Helmikuussa 2000 Schönfelder voitti Saksan Todtnaussa lasketun pujottelukilpailun, ennen norjalaisia Kjetil Andre Aamodtia ja Ole Kristian Furusethia. Alppihiihdon maailmanmestaruuskilpailut Itävallan St. Antonissa keväällä 2001, olivat Schönfelderin ensimmäiset aikuisten arvokilpailut. Hän osallistui kahteen lajiin: Pujotteluun, jossa sijoitus oli kuudes sekä alppiyhdistettyyn, jossa hän jäi täpärästi mitalien ulkopuolelle ollen neljäs.


title: Rainer Schönfelder

text: Salt Lake Cityn olympialaisissa Schönfelder osallistui pujotteluun, jossa keskeytti sekä alppiyhdistettyyn, jossa jäi toista kertaa peräkkäin neljänneksi arvokilpailuissa. Maailmancup kaudella 2002/2003 hän voitti kaksi pujottelukilpailua ja sijoittui hienosti pujottelucupissa kolmanneksi. Sveitsin St. Moritzissa helmikuussa 2003 järjestetyt maailmanmestaruuskilpailut eivät sujuneet kuitenkaan yhtä hyvin, kuin maailmancupin kilpailut. Pujottelussa tuli keskeytys ja alppiyhdistetyssäkin sijoitus oli vasta kymmenes.


title: Rainer Schönfelder

text: Kaudella 2003/2004 Schönfelder kävi kovaa kamppailua Kalle Palanderia vastaan pujottelucupin voitosta. Schönfelder voitti lopulta cupin vaikka oli saavuttanut vain yhden osakilpailuvoiton, Palanderin neljää vastaan. Maaliskuussa 2004 Schönfelderistä otetusta doping-näytteestä löytyi urheilussa kiellettyä piristettä, etilefriiniä. Schönfelder itse epäili, että hän oli saanut kyseistä piristettä flunssalääkkeestä. Hän selvisi tapauksesta kuitenkin Itävallan hiihtoliiton antamalla varoituksella.


title: Rainer Schönfelder

text: Schönfelder nappasi uransa ensimmäiset aikuisten arvokisamitalinsa Bormion MM-kilpailuista 2005. Hän sijoittui pujottelussa hopealle Benjamin Raichin jälkeen sekä hän oli mukana Itävallan joukkueessa, joka sijoittui hopealle ensimmäistä kertaa arvokilpailuissa järjestettävässä joukkuekilpailussa. Mitaliputki sai jatkoa Torinon olympialaisissa vuotta myöhemmin: Alppiyhdistetystä irtosi pronssimitali ja pujottelussa hän oli täydentämässä Itävaltalaisten kolmoisvoittoa, niin ikään pronssilla. Maailmancupissa hän on voittanut viisi osakilpailua, ollut yhdeksän kertaa toinen ja kahdeksan kertaa kolmas (kauden 2007–2008 jälkeen).


title: Rainer Schönfelder

text: Schönfelder on saavuttanut kotimaassaan Itävallassa jonkin verran menestystä myös poplaulajana. Hänen kappaleensa "Schifoan" (vuonna 2001) ja "Popmusic" (2003) nousivat Itävallan singlelistalle.


title: Aron Gurwitsch

text: Aron Gurwitsch (17. tammikuuta 1901 Vilna, Liettua – 25. kesäkuuta 1973, Zürich, Sveitsi) oli liettualaissyntyinen juutalainen filosofi, joka kasvoi Saksassa, muutti Ranskaan vuonna 1933 ja Yhdysvaltoihin vuonna 1940.


title: Aron Gurwitsch

text: Filosofina Gurwitsch lukeutui transsendentaaleihin fenomenologeihin. Saksassa hän opiskeli mm. Carl Stumpfin oppilaana. Ranskassa asuessaan Gurwitsch opetti Sorbonnen yliopistossa ja tutustui Maurice Merleau-Pontyyn. Yhdysvalloissa hän opetti Johns Hopkinsin yliopistossa, Harvardin yliopistossa, Wheaton Collegessa, Brandeisin yliopistossa sekä New School for Social Researchissa.


title: Jernej Damjan

text: Jernej Damjan (s. 28. toukokuuta 1983 Ljubljana, Slovenian ST) on slovenialainen mäkihyppääjä ja MM-mitalisti.


title: Jernej Damjan

text: Damjan on saavuttanut urallaan neljä joukkuekilpailun MM-mitalia: hopeaa lentomäestä Oberstdorfissa 2018 sekä pronssia normaalimäestä Oberstdorfissa 2005, suurmäestä Oslossa 2011 ja lentomäestä Vikersundissa 2012. Henkilökohtaisissa kilpailuissa Damjanin paras sijoitus on kuudes tila Oberstdorfin 2005 normaalimäestä. Samojen kisojen suurmäessä hän oli kolmastoista.


title: Jernej Damjan

text: Damjan sijoittui Torinon olympialaisissa 2006 normaalimäessä 28:nneksi ja suurmäessä sijalle 35. Oberstdorfin lentomäen MM-kilpailuissa 2008 hän oli kahdestoista. Oslon MM-kilpailuissa 2011 hän oli suurmäessä 13:s. Sotšin olympialaisissa 2014 hän oli normaalimäessä yhdeksäs ja suurmäessä 17:s. Oberstdorfin MM-lentomäessä 2018 hän sijoittui 15:nneksi. Pyeongchangin olympialaisissa 2018 hän oli suurmäessä 16:s.


title: Jernej Damjan

text: Maailmancupissa Damjan on saavuttanut kaksi osakilpailuvoittoa: Sapporossa tammikuussa 2014 ja Rukalla marraskuussa 2017. Lisäksi hän on sijoittunut toiseksi Willingenissä helmikuussa 2008 ja Sapporossa tammikuussa 2014 sekä kolmanneksi Willingenin suurmäessä ja Planican lentomäessä kaudella 2006–2007, Willingenissä helmikuussa 2014 ja Engelbergissä joulukuussa 2014.


title: Jernej Damjan

text: Damjan on sijoittunut maailmancupin kokonaiskilpailussa neljä kertaa viidentoista parhaan joukkoon. Parhaimmillaan hän on ollut kolmastoista kaudella 2013–2014.


title: Jernej Damjan

text: Damjan on voittanut maansa mestaruuden vuosina 2002 ja 2004. Häntä on valmentanut Ari-Pekka Nikkola.


title: John Maynard Smith

text: John Maynard Smith FRS (6. tammikuuta 1920 – 19. huhtikuuta 2004) oli brittiläinen evoluutiobiologi ja geneetikko. Ilmailuinsinööriksi ensin kouluttautunut Smith suuntautui genetiikkaan kuulun biologi J. B. S. Haldanen vaikutuksesta. Maynard Smith sovelsi peliteoriaa evoluutioon ja julkaisi tutkimuksia myös seksin evoluution ja signaaliteorian alalta.


title: Sal (täsmennyssivu)

text: Sal ja SAL voivat tarkoittaa:


title: Jason Patric

text: Jason Patric, syntymänimeltään Jason Patric Miller, (s. 17. kesäkuuta 1966 Queens, New York, Yhdysvallat) on yhdysvaltalainen näyttelijä.


title: Jason Patric

text: Patric on Oscar- ja Pulitzer-palkitun näytelmäkirjailija Jason Millerin ja Linda Gleasonin (näyttelijä Jackie Gleasonin tytär) poika. Koulussa näyttelemistä harrastanut Patric pääsi 19-vuotiaana mukaan televisiosarjaan "Huumevartijat" (1985). Televisiota seurasivat roolit vampyyrielokuvassa "The Lost Boys" (1987) ja Afganistanin sotaan sijoittuvassa sotaelokuvassa "Sodan peto" (1988). Patric on näytellyt pääosaa myös elokuvissa "Rush" (1991), "Geronimo" (1993), "Speed 2 – vaara iskee vesillä" (1997) ja "Narc" (2002). Elokuvassa "Alamo" (2004) hän esitti Jim Bowieta. Patric näyttelee televisiosarja Wayward Pinesin (2016) toisella kaudella.


title: Andrei Rubljov

text: Andrei Rubljov tai Rublev (, 1360–1370 – 1427 tai 29. tammikuuta 1430 Moskova), oli ikoni- ja freskotaiteen Moskovan koulukunnan oppi-isä. Rubljovin tyylin lähtökohtina pidetään Novgorodin koulukuntaa, jolle oli ominaista loistelias värien käyttö, vivahteikas viivakieli, inhimillinen lämpö yhtaikaa ylhäisen arvokkuuden kanssa. Hänen kuuluisin työnsä on Pyhän kolminaisuuden ikoni (noin 1410) Moskovassa.


title: Andrei Rubljov

text: Ortodoksinen kirkko kanonisoi Andrei Rubljovin pyhäksi vuonna 1988.


title: Andrei Rubljov

text: Tiedot Rubljovin elämästä ovat niukkoja. Hän syntyi Moskovan ruhtinaskunnassa noin vuonna 1370 ja kouluttautui ja antoi aikuisiässä luostarivalan nähtävästi Troitse-Sergijevan luostarissa, joidenkin tutkimusten mukaan Andronikovin luostarissa. Rubljov oli luostarissa ilmeisesti Sergei Radonežilaisen oppipoikana.


title: Andrei Rubljov

text: Rubljovin tuotanto muotoutui Moskovan ruhtinaskunnan taiteellisten perinteiden pohjalta. Hän tunsi hyvin myös bysanttilaista ja eteläslaavilaista taidekulttuuria. Ensimmäinen viittaus Rubljoviin on vasta vuodelta 1405, jolloin hän maalasi Theofanes Kreikkalaisen ja Prohor Gorodetsilaisen johdolla ikoneja ja freskoja Moskovan Kremlin Blagoveštšenskin kirkkoon. Teofan Kreikkalainen oli kuuluisin novgorodilaisen koulukunnan edustaja ja Donin Jumalanäidin maalaaja. Hänen lahjakkaasta oppilaastaan, moskovalaisen koulukunnan Andrei Rubljovista, tuli 1400-luvulla koko myöhemmälle ikonitaiteelle suuntaa antanut maalari.


title: Andrei Rubljov

text: Toinen maininta Rubljovista on vuodelta 1408, jolloin hän maalasi Daniil Tšornyin kanssa freskoja Vladimirin Uspenskin katedraaliin. Rubljov kehitti 1410-luvun alussa oman yksilöllisen maalaustyylin, minkä vuoksi hänen oppiinsa pyrittiin. Arvion mukaan vuonna 1422 Rubljov maalasi mestariteoksensa "Pyhä Kolminaisuus" joka tunnetaan myös nimellä "Kolmen enkelin ikoni". Rubljov ja Tšornyi johtivat 1420-luvulla Troitse-Sergijevan luostarin kirkossa tehtyä maalaustyötä, joka ei kuitenkaan ole säilynyt.


title: Andrei Rubljov

text: Rubljov kuoli mahdollisesti 29. tammikuuta 1430 Moskovassa Andronikovin luostarissa. Rubljovin perinteessä yhdistyvät askeettisuus ja bysanttilaisen taideperinnön harmonisuus. Maalausten hahmot ovat tyypillisesti levollisia ja tyyniä.


title: Friedrich Christoph Oetinger

text: Friedrich Christoph Oetinger (2. toukokuuta 1702 Göppingen, Saksa – 10. helmikuuta 1782 Murrhardt, Saksa) oli saksalainen pietisti ja teosofi. Hän julkaisi noin sata kirjaa, joissa selvitti teosofisia näkemyksiään.


title: Friedrich Christoph Oetinger

text: Oetinger opiskeli filosofiaa ja teologiaa Tübingenin yliopistossa vuosina 1722–1728, ja sai vaikutteita Jakob Böhmen teoksista. Hän matkusteli paljon ja tutustui moniin mystikoihin ja separatisteihin, oppineisiin kristittyihin ja juutalaisiin, sekä teologeihin että lääkäreihin. Myöhemmin Oetinger hankki pappisvihkimyksen ja toimi pappina useilla paikkakunnilla vuodesta 1738, muun muassa Walddorfissa vuodesta 1746. Samalla hän tutki alkemiaa ja teki useita kokeita.


title: Friedrich Christoph Oetinger

text: Oetinger käänsi Emanuel Swedenborgin teoksia ja lisäsi niihin omia selityksiään. Vuonna 1765 tai 1766 hänestä tuli prelaatti Murrhardtissa, jossa hän myös kuoli.


title: Friedrich Christoph Oetinger

text: Postuumeja julkaisuja:


title: Friedrich Christoph Oetinger

text: Kootut teokset:


title: Lassi Mattila

text: Lassi Mattila (s. 20. joulukuuta 1987 Lempäälä) on suomalainen jääkiekkoilija, pelipaikaltaan hyökkääjä. Hän pelasi ensimmäisellä SM-liigakaudellaan 2006–2007 Tampereen Ilveksessä 35 ottelua saaden kolme syöttöpistettä.


title: Lassi Mattila

text: Mattila pelasi suurimman osan kaudesta 2007–2008 Mestistä Lempäälän Kisan riveissä, LeKin ja Ilveksen yhteistyösopimuksen puitteissa. LeKissä Mattila sai 30 ottelussa kokoon tehopisteet 10+14=24, Ilveksessä 17 ottelussa 1+1=2. Kaudella 2008–2009 hän pelasi 40 ottelua LeKissä tehopistein 11+14=25 ja kolme ottelua Ilveksessä ilman tehopisteitä. Kaudesta 2009–2010 lähtien hän on edustanut vain LeKiä.


title: Kallo (saari)

text: Kallo eli Mäntykallo on Porin Mäntyluodon edustalla sijaitseva kallioinen saari. Saarella sijaitsee Kallon majakka, ja saareen johtaa pengertie. Saarella toimii myös Suomen vanhin urheiluseura, vuonna 1856 perustettu Segelföreningen i Björneborg, sekä Porin merivartiosto ja luotsiasema.


title: Scott Cohen

text: Scott Cohen (s. 19. joulukuuta 1961 New York) on yhdysvaltalainen näyttelijä.


title: Scott Cohen

text:
Elokuvadebyyttinsä Cohen teki 1990 Adrian Lynen Jaakobin painajainen -elokuvassa. Selviydyttyään ensimmäisestä elokuvaesiintymisestään Cohen on jatkanut nousuaan elokuvatähdeksi ja on saanut paljon suosiota monista rooleistaan.
Cohenin tunnetuin ja pidetyin rooli lienee "Susi" TV-minisarjassa The 10th kingdom, sillä sen esittäminen poiki liki sata hänelle pyhitettyä epävirallista fanisivustoa alle viikossa.


title: Scott Cohen

text: Scott E. Cohen on syntynyt Bronxissa, New Yorkissa. Jazzmuusikon (Jack Cohen) poikana Cohenin alkuperäiset urasuunnitelmat keskittyivät musikkiin, ja hän onkin edelleen taitava ja lahjakas pianonsoittaja.


title: Scott Cohen

text: Naimisissa Anastasia Trainan kanssa vuodesta 1989. Heillä on yksi poika, vuonna 1995 syntynyt Liam.


title: Elihu B. Washburne

text: Elihu Benjamin Washburne (23. syyskuuta 1816 – 23. lokakuuta 1887) oli amerikkalainen poliitikko ja yksi seitsemästä veljeksestä, joilla oli keskeinen rooli Yhdysvaltain republikaanisen puolueen perustamisessa.


title: Elihu B. Washburne

text: Washburne istui Yhdysvaltain edustajainhuoneessa Illinoisin osavaltion edustajana vuosina 1853–1869. Hän toimi ulkoministerinä Ulysses S. Grantin hallinnossa kahdentoista päivän ajan vuonna 1869 ja sen jälkeen suurlähettiläänä Ranskassa.


title: Bartolomeo Rastrelli

text: Francesco Bartolomeo Rastrelli (; 1700–1771) oli italialaissyntyinen, suurimman osan elämästään Venäjällä asunut arkkitehti. Hänen työnsä tulosta ovat muiden muassa Katariinan palatsi ja Pietarin Talvipalatsi sekä Pyhän Andrein kirkko Ukrainassa ja Rundāles pils Latviassa. Hän sai viran Pietarin taideakatemiassa vain hieman ennen kuolemaansa.


title: Bartolomeo Rastrelli

text: Rastrelli saapui Pietariin ensimmäistä kertaa kuvanveistäjäisänsä kanssa 1710-luvun puolessavälissä. Hänet palkkasi ensimmäisenä Venäjällä maanpaossa asunut moldovalaisprinssi Dimitrie Cantemir, joka rakennutti itselleen ja suvulleen palatsin Pietariin. Rakennus toimii nykyään Venäjän merenkulku- ja kauppalaivastorekisterin päämajana.


title: Satu (sävelruno)

text: Satu () op. 9 on Jean Sibeliuksen sinfoninen runo vuodelta 1892. Teoksen ensimmäisen version ensiesitys oli Helsingissä 16. helmikuuta 1893 Helsingin orkesteriyhdistyksen orkesterin esittämänä, johtajana Sibelius. "Sadun" lopullinen versio valmistui vuonna 1902, ja sen kantaesitti Helsingissä 3. marraskuuta 1902 Helsingin filharmonisen seuran orkesteri johtajanaan Robert Kajanus.


title: Satu (sävelruno)

text: Kajanus oli "Kullervon" esityksen jälkeen ehdottanut Sibeliukselle, että tämä säveltäisi jonkin helposti omaksuttavan, suuren yleisön "da capo" -orkesteriteoksen, jollaisella moni säveltäjä oli rikastunut. Sibelius ei ollut ajatellut mitään sellaista säveltäessään "Satua". Tämän Kajanuskin ymmärsi partituuriin tutustuttuaan. Kuitenkin syntyi yleinen harhakäsitys, että nimenomaan "Satu" olisi ollut Kajanuksen toivoma yleisöteos.


title: Satu (sävelruno)

text:
"Satu" on Sibeliuksen laajimpia sävelrunoja. Siinä on kuultu enemmänkin muinaisskandinaavisia kuin kalevalalaisia piirteitä; ohjelmallista taustaa sillä ei ole. Sibelius on itse sanonut teoksesta myöhemmin sihteerilleen Santeri Levakselle:
”Se on psykologisesti kaikkein syvällisimpiä teoksiani. Voisinpa melkein sanoa, että siihen sisältyy koko nuoruuteni. "Satu" on erään sieluntilan ilmaus. Niihin aikoihin kun kirjoitin tämän sävelrunoelman, sain itse kokea monia järkytyksiä. Missään muussa teoksessa en ole paljastanut itseäni niin täysin kuin "Sadussa".”


title: Leopold Daun

text: Leopold Daun (oik. Leopold Joseph Maria von und zu Daun, Thianon ruhtinas 24. syyskuuta 1705 Wien – 5. helmikuuta 1766 Wien) oli Itävallan marsalkka ja seitsenvuotisen sodan tärkeimpiä kenraaleja. Hän jää usein Preussin kuningas Fredrik II Suuren varjoon, vaikka Itävallan armeija olikin hänen johdossaan yhtä tehokas sotavoima kuin Preussinkin.


title: Leopold Daun

text: Leopold Daun aloitti sotilasuransa vuonna 1718 Sisiliassa espanjalaisia vastaan isänsä Philipp Daunin johtamassa rykmentissä. Hänestä tuli eversti vuonna 1725 ja 1734 kenraali. Daun otti osaa Puolan perimyssotaan palvellen Italiassa ja Reinin rintamalla ja vuosina 1737–39 hän taisteli turkkilaisia vastaan. Itävallan perimyssodassa 1741–48 hän palveli Sleesiassa Preussia vastaan ottaen osaa Hohenfriedbergin ja Soorin taisteluihin 1745. Myöhemmin hän palveli Karl Alexander Lothringenin alaisuudessa ranskalaisia vastaan. Hävityn sodan jälkeen Daun sai tehtäväkseen Itävallan armeijan uudistamisen. Marsalkan arvon hän sai vuonna 1754.


title: Leopold Daun

text:
Seitsenvuotisen sodan aikana Daun asetettiin armeijan johtoon vuonna 1757 tavoitteena Prahaa piirittäneen Fredrik Suuren lyöminen ja kaupungin vapauttaminen. Daun onnistuikin voittamaan Fredrikin Kolinin taistelussa 18. kesäkuuta 1757. Voitosta huolimatta hän jäi edelleen vähemmän lahjakkaan Karl Alexander Lothringenin varjoon, joka palasi armeijan johtoon. Daun oli mukana Breslaun ja Leuthenin taisteluissa. Leuthenissa kärsityn tappion jälkeen hän korvasi Lothringenin Itävallan armeijan johdossa.
Daun johti menestyksekkäästi Itävallan voimia Preussia vastaan vuosina 1758–60, mutta hävisi kuitenkin marraskuussa 1760 Torgaun taistelun, jossa haavoittui, ja hänen piti palata Wieniin toipumaan. Hän sai armeijan ylipäällikkyyden uudestaan vuonna 1762.


title: Leopold Daun

text: Daun oli aluksi kreivi, mutta peri myöhemmin isältään Thianon ruhtinaan arvon.


title: Chuck Bednarik

text: Charles Philip ”Chuck” Bednarik (1. toukokuuta 1925 Bethlehem, Pennsylvania – 21. maaliskuuta 2015 Richland, Pennsylvania) oli yhdysvaltalainen amerikkalaisen jalkapallon pelaaja, jonka joukkueena oli koko hänen NFL-uransa (1949–1962) aikana Philadelphia Eagles. Hän pelasi kahdeksassa Pro Bowlissa.


title: Chuck Bednarik

text: Bednarik oli pennsylvanialainen ja opiskeli Liberty High Schoolin jälkeen Pennsylvanian yliopistossa Philadelphiassa. Hän palveli toisessa maailmansodassa ja oli NFL:n vuoden 1949 ykkösvarauksen kohde. Bednarik sai lempinimensä ”Concrete Charlie” työskennellessään pelikausien välissä myyntiedustajana sementtiyrityksessä.


title: Chuck Bednarik

text: Bednarikin maine on osoittautunut pysyväksi: hänet otettiin vuonna 1967 Pro Football Hall of Fameen, ja vuonna 1999 hän oli "Sporting News" -lehden 100 suurimman jalkapalloilijan listan 54. sijalla. Hänen mukaansa on nimetty vuosittain parhaalle yliopistotasolla pelaavalle puolustajalle jaettava Chuck Bednarik -palkinto (alkaen 1995).


title: Moshe Arens

text: Moshe Arens (; 27. joulukuuta 1925 – 7. tammikuuta 2019) oli israelilainen Likud-puolueen poliitikko.


title: Moshe Arens

text: Arens syntyi Liettuan Kaunasissa ja muutti Yhdysvaltoihin vuonna 1939. Israeliin hän muutti sen itsenäistyttyä 1940-luvun lopussa. Hän opiskeli Massachusetts Institute of Technologyssa ja California Institute of Technologyssa.


title: Moshe Arens

text:
Arens valittiin maan parlamenttiin, knessetiin ensimmäistä kertaa vuonna 1973. Hän istui knessetissä vuoteen 1992 ja uudestaan 1999–2003.
Pääministeri Menachem Begin nimitti Arensin vuonna 1982 Israelin Yhdysvaltain-suurlähettilääksi. Hän jätti viran noustuaan puolustusministeriksi (1983–1984); hän toimi sittemmin puolustusministerinä kahdesti uudelleen (1990–1992, 1999). Ulkoministerinä hän oli 1988–1990.


title: Marie-Louise Linssen-Vaessen

text: Marie-Louise Jean Joséphine Linssen-Vaessen () oli alankomaalainen uimari ja olympiamitalisti. Hän voitti uransa aikana kolme olympiamitalia: kaksi pronssia 4 × 100 metrin vapaauintiviestistä ja 100 metrin vapaauinnista ajalla 1.07,6 Lontoosta 1948 sekä hopean 4 × 100 metrin vapaauintiviestistä Helsingistä 1952.


title: Marie-Louise Linssen-Vaessen

text: EM-kilpailuista Termeulen voitti 4×100 metrin vapaauintiviestistä kultaa Wienissä 1950 ja hopeaa Monte Carlossa 1947. Vuonna 1950 hän saavutti myös 100 metrin vapaauinnin EM-hopeaa.


title: Manzini (kaupunki)

text: Manzini on Swazimaan keskiosassa sijaitseva kaupunki. Kaupungissa on asukkaita noin 73 000 ja se on Swazimaan toiseksi suurin kaupunki Mbabanen jälkeen. Manzinin pinta-ala on 4 068 km. Manzini tunnettiin vuoteen 1960 asti nimellä "Bremersdorp". Vaikka Mbabane on Swazimaan pääkaupunki, on Manzini Swazimaan kaupan ja teollisuuden keskus. Manzinin pohjoispuolella sijaitsee "Matsapha International" lentokenttä.


title: Fundamentaaliontologia

text: Fundamentaaliontologia on Martin Heideggerin nimitys omalle eksistentialistiselle fenomenologiselle hankkeelleen.


title: Fundamentaaliontologia

text: Heidegger katsoi, että fenomenologian (ja kaiken filosofian) ainoa ja varsinainen teema on oleminen. Tämän vuoksi hän pyrki selvittämään olemisen itsensä merkityksen, jonka hän katsoi hautautuneen traditionaalisen kielen alle. Heideggerin mukaan fenomenologinen näkemys olioiden maailmasta tulee ohittaa ymmärtämällä olemassaolo itsessään kaiken olemassa olevan taustalla. Tällaisen fenomenologian tuloksena on ontologia, tiede olemisesta. Heidegger esitteli näkemystään pääteoksessaan "Oleminen ja aika", jonka hän ei kuitenkaan katsonut olevan vielä ontologiaa, vaan fundamentaaliontologiaa — eli ontologiaa edeltävää fundamentaalia tutkimusta. Fundamentaaliontologian tarkoituksena oli toimia johdantona kaikkeen ontologiaan.


title: Fundamentaaliontologia

text: Heidegger teki ontologiassaan eron ”ontologisen” ja ”ont(t)isen” välillä. ”Ontologinen” liittyy aina olemiseen, kun taas ”ont(t)inen” liittyy oleviin. Heideggerin mukaan arkikielemme liittyy aina ontiseen, kun taas hänen fundamentaaliontologinen tutkimuksensa keskittyy ontologiseen. Tämän vuoksi on kehitettävä kokonaan uusi kieli: sikäli kun kieli traditionaalista, se ikään kuin peittää asiat perinteen ennakkoluuloilla.


title: Fundamentaaliontologia

text: Fundamentaaliontologiassa fenomenologia analysoitiin kolmeen vaiheeseen:Fundamentaaliontologian keskeinen kysymys oli, kuinka Dasein on olemassa? Dasein oli Heideggerin nimitys eräälle ontiselle olevalle: sen voi katsoa tarkoittavan inhimillistä olemassaoloa. Heideggerin mukaan Dasein voi kyllä ymmärtää olemista, mutta yleensä unohtaa sen.


title: 666 Satan

text: 666 Satan (666〜サタン〜) on Seishi Kishimoton luoma mangasarja, jota julkaistiin Square Enixin "Gekkan Shōnen Gangan" -lehdessä 2001–2007, yhteensä 76 lukua. Englanninkielisen julkaisun nimi muutettiin O-Parts Hunteriksi alkuperäisen nimen aiheuttamien uskonnollisten kiistojen vuoksi. Sarjan aineksina on käytetty kabbalaisia perinteitä, juutalaiskristillistä demonologiaa ja japanilaisia kansanperinteitä. Vaikka Viz Media muuttikin sarjan nimeä, itse sisältöä ei ole sensuroitu, muutettu tai poistettu. Sarjassa ei ole saatananpalvontaa.


title: 666 Satan

text: Päähenkilö on nuori mustavalkohiuksinen poika nimeltään Jio Freed. Hän tutustuu Ruby Crescent -nimiseen aarteenmetsästäjätyttöön, ja he lyöttäytyvät yhteen. Myöhemmin joukkoon tulee mukaan myös Ball-niminen poika. Heidän metsästämänsä aarteet ovat O-Parts-nimellä kutsuttavia aseita, joita vain O.P.T.:t (O-Parts Tacticians) voivat käyttää; Jio ja Ball ovat tällaisia henkilöitä.


title: 666 Satan

text: Sarja on melko perinteistä, lupsakkaa, nuorille pojille suunnattua seikkailutarinaa. Pääteemana on ystävyyden, hyväksytyksi tulemisen, luottamuksen ja rakkauden tärkeys. Sarjassa esiintyy monia enkeleitä ja demoneita, joista osa kulkee vapaana ja osa on ihmis- tai eläinisännän sisällä. Saatana on tarinan kannalta näistä tärkein, siitä sarjan nimi.


title: Scott Carpenter

text: Scott Carpenter (1. toukokuuta 1925 – 10. lokakuuta 2013) oli yhdysvaltalainen astronautti. Hänet valittiin vuonna 1959 yhdeksi seitsemästä alkuperäisestä astronautista Mercury-avaruusohjelmaa varten.


title: Scott Carpenter

text: Scott Carpenter pääsi toisena yhdysvaltalaisena maata kiertävälle radalle John Glennin Mercury 6 -lennon jälkeen ja oli neljäs yhdysvaltalainen avaruudessa Alan Shepardin, Gus Grissomin ja John Glennin jälkeen. Carpenterin ainoa avaruuslento oli 24. toukokuuta 1962 laukaistu Mercury 7. Kuten John Glenn hän kiersi kolmesti maan. Painottomuudessa vietetty kokonaisaika oli 4 t 39 min 32 s.


title: Scott Carpenter

text: Carpenter syntyi Boulderissa, Coloradossa, mutta asui ensimmäiset vuotensa New Yorkissa ja valmistui Boulder High Schoolista vuonna 1943. Hän opiskeli myöhemmin Coloradon yliopistossa samassa kaupungissa.


title: Scott Carpenter

text: Carpenter otti syksyllä 1963 virkavapaata Nasan astronauttijoukoista osallistuakseen Yhdysvaltain laivaston Sealab-ohjelmaan. Heinäkuussa 1964 Bermudalla Carpenter vahingoitti moottoripyöräonnettomuudessa vasemman kätensä. Kahden leikkauksen (vuosina 1964 ja 1967) jälkeen käteen ei saatu palautetta liikkuvuutta ja Carpenter julistettiin sopimattomaksi avaruuslennoille. Hän erosi Nasasta elokuussa 1967.


title: Scott Carpenter

text: Vuonna 1965 Carpenter osallistui sukeltajana Sealab II -projektiin ja eli 28 päivää vedenalaisessa asunnossa (painekammio) Kalifornian rannikolla. Sealab tutki lähinnä saturaatiosukelluksen pitkäaikaisia psykologisia vaikutuksia. Carpenter toimi laivaston Sealab III -ohjelman sukellusoperaatioiden johtajana. Hän erosi laivastosta 1969 minkä jälkeen hän perusti Sea Sciences, Inc.:n, valtamerien resursseja hyödyntävän ja ympäristön tilaa edistävän yrityksen.


title: Scott Carpenter

text: Carpenter kirjoitti yhdessä tyttärensä Kristen Stoeverin kanssa muistelmateoksensa "For Spacious Skiesin", joka julkaistiin vuonna 2003.


title: Norbert Wiener

text: Norbert Wiener (26. marraskuuta 1894 Columbia, Missouri – 18. maaliskuuta 1964 Tukholma, Ruotsi) oli yhdysvaltalainen matemaatikko. Hän oli edelläkävijöitä stokastisten prosessien ja signaalikohinan tutkimuksessa. Wienerin tutkimukset liittyivät sähkö- ja viestintätekniikkaan sekä ohjausjärjestelmiin. Wiener oli myös kybernetiikan perustaja.


title: Satu (täsmennyssivu)

text: Satu voi tarkoittaa seuraavia asioita:


title: Andrea Camilleri

text: Andrea Camilleri (s. 6. syyskuuta 1925 Porto Empedocle, Italia) on italialainen rikoskirjailija. Hän on noussut kansainväliseen maineeseen Montalbano-sarjallaan, jonka ensimmäinen osa "Veden muoto" ilmestyi vuonna 1994.


title: Andrea Camilleri

text: Camilleri on syntyjään sisilialainen. Hänen ensimmäinen romaaninsa "Il corso delle cose" on vuodelta 1978, mutta menestykseen hän nousi vasta 1990-luvulla.


title: Andrea Camilleri

text: Camillerille myönnettiin Nino Martoglion kansainvälinen kirjapalkinto vuonna 1998 sekä Pisan yliopiston kunniatohtorinarvo vuonna 2005.


title: Tristram Cary

text: Tristram Ogilvie Cary (14. toukokuuta 1925 Oxford, Englanti – 24. huhtikuuta 2008 Adelaide, Australia) oli brittiläinen säveltäjä. Hän syntyi Oxfordissa kirjailija Joyce Caryn pojaksi ja opiskeli Lontoon Westminster Schoolissa. Hän oli monipuolinen säveltäjä; hänen tuotantoonsa kuuluu muun muassa elektronista taidemusiikkia sekä elokuva- ja televisiomusiikkia.  Elizabeth II myönsi hänelle Order of Australia -mitalin 10. kesäkuuta 1991.


title: Laitteistokuvauskieli

text: Laitteistokuvauskielet (, HDL) ovat ohjelmointikielten kaltaisia tietokonekieliä. Laitteistokuvauskielellä voidaan antaa formaali kuvaus tietokonelaitteistosta, esimerkiksi suorittimesta, jota voidaan käyttää muun muassa kyseisen laitteiston käyttäytymisen simulointiin ja toiminnan oikeellisuuden varmistamiseen ennen kuin laite fyysisesti valmistetaan. Kuvausta voidaan myös sopivaa ohjelmistoa käyttämällä hyödyntää logiikkasynteesissä, jossa koodista luodaan piirustukset esimerkiksi ASIC-piirille () tai kytkennät FPGA-piirille (). Laitteistokuvauskielillä on merkittävä osa nykyaikaisessa digitaalisuunnittelussa. Kaksi ylivoimaisesti käytetyintä laitteistokuvauskieltä ovat VHDL ja Verilog.


title: Laitteistokuvauskieli

text: Useimpien laitteistokuvauskielten syntaksi perustuu johonkin ohjelmointikieleen, esimerkiksi VHDL perustuu Adaan ja Verilog C:hen. Kielet kuitenkin sisältävät laitteiston tarkkaan kuvaukseen tarvittavia erityisrakenteita ja eroavat siksi merkittävästi ohjelmointikielistä. Esimerkiksi ohjelmointikielillä kirjoitetut ohjelmat suoritetaan suurimmaksi osaksi sekventiaalisesti, eli käskyt suoritetaan yksi kerrallaan peräkkäin. Tietokonelaitteistoissa rinnakkaisuutta esiintyy paljon, ja tämän takia laitteistokuvauskielissä on rakenteita, joiden avulla on helppo kirjoittaa rinnakkaista koodia. Laitteistokuvauskielillä on myös mahdollista mallintaa laitteistoläheisellä tavalla eri osalohkojen välistä digitaalista ja joskus myös analogista signalointia.


title: Laitteistokuvauskieli

text: Laitteistokuvauskielillä on perinteisesti ollut huomattavasti vaikeampaa ja työläämpää toteuttaa algoritmi kuin ohjelmointikielillä. Laitteistokuvauskielet ovat viime aikoina alkaneet lähestyä ominaisuuksiltaan ja abstraktiotasoltaan korkean tasoon ohjelmointikieliä, erityisesti C++:aa. Esimerkiksi SystemC:n ja SystemVerilogin kaltaisilla kielillä on mahdollista mallintaa laitteistoa järjestelmätasolla () ja transaktiotasolla () siinä missä VHDL ja Verilog toimivat matalammalla rekisterisiirtotasolla (, RTL). Mooren lakia mukaileva kehitysvauhti on yksi merkittävä syy miksi korkeamman abstraktiotason työkaluille tulee olemaan yhä enemmän tarvetta.


title: Vauva-tv

text: Vauva-tv on MTV Juniorilla esitettävä televisio-ohjelma. Ohjelma on niin sanottu televisiokuvakirja, jossa esitetään erilaisia esineitä ja kuvia. Ohjelmaa esitetään MTV Juniorilla arkipäivisin klo 11.30 alkaen.


title: Super Junior

text:
Super Junior (Hangul: 슈퍼주니어) on eteläkorealainen pop-yhtye. Yhtye tunnetaan myös nimillä SJ, Super J., Super Jr., SuJu (Hangul: 슈쥬)(Super JuniOR~!). Yhtyeen perusti SM Entertainment vuonna 2005 ja se oli aluksi pelkkä projekti, mutta vakiintui saavuttaessaan paljon suosiota. Yhtyeeseen kuuluu kolmetoista jäsentä: Leeteuk (johtaja), Heechul, Yesung, Kangin, Shindong, Sungmin, Eunhyuk, Donghae, Siwon, Ryeowook, Kyuhyun, Zhoumi ja Henry. Monella jäsenellä on jo entuudestaan ollut erilaisia uria samaisessa yhtiössä, mutta syystä tai toisesta ne eivät ole nousseet ihmisten suosioon.
Aluksi yhtyeen nimeksi aiottiin antaa O.V.E.R, lyhennys sanoista "Obey the Voice for Each Rhythm", mutta
nimeksi päätettiinkin ensimmäinen nimitys, Super Junior 05.


title: Super Junior

text:
Suurin osa jäsenistä ovat toimineet myös näyttelijöinä, MC:inä, malleina ja DJ:inä ennen Super Junioriin
liittymistä. Heechul, Siwon ja Kibum debytoivat tv-draamoissa ja elokuvissa. Leeteuk, Yesung, Kangin,
Shindong, Sungmin ja Eunhyuk tekivät satunnaisia töitä tv-ohjelmissa ja tulivat aktiivisiksi DJ:iksi tai
MC:iksi ennen SuJun debyyttiä. Hankyung debytoi mallina.


title: Super Junior

text:
Super Juniorin ensimmäinen yhteinen esiintyminen tapahtui 6. marraskuuta 2005, kun yhtyeessä oli vielä vain 12
jäsentä. Yhtye esitti ensimmäisen singlensä, "TWINS (Knock Out)", joka oli cover-versio erään Yhdysvaltalaisen
yhtyeen "Knock Out" -kappaleesta. Kappaleet "TWINS (Knockt Out)", "You are the One" ja pari muuta kappaletta
julkaistiin 8. marraskuuta 2005 netissä. CD-single suunniteltiin julkaistavan myös marraskuussa, mutta sen
sijasta 7. joulukuuta 2005 julkaistiinkin yhtyeen ensimmäinen levy, "SuperJunior05 (TWINS)". Albumia myytiin
ensimmäisen kuukauden aikana Koreassa 28,536 kappaletta.


title: Super Junior

text:
Joulukuussa Super Junior julkaisi yhdessä toisen korealaisen bändin, Dong Bang Shin Ki;n kanssa yhteisen
singlen "Show Me Your Love". Kun singlen nauhoitukset ja esitykset olivat valmiita, Super Junior alkoi jo
valmistamaan uutta singleä, "Miracle";a, kevyttä purkkapoppi-laulua. "Miracle" menestyi muissakin maissa kuin
Koreassa, kuten esimerkiksi Thaimaassa. Pian "Miracle";n jälkeen SM Entertainmet päätti korvata joitain Super Juniorin
vanhoja jäseniä uusilla. Niin ei kuitenkaan käynyt, vaan Super Junioriin otettiin vain yksi uusi jäsen,
Kyuhyun.


title: Super Junior

text: Hankyung päätti jättää Super Juniorin joulukuussa 2009, viitaten S.M. Entertainmentin epäreiluun 13-vuotiseen sopimukseen.


title: Super Junior

text: Kibum jättäytyi Super Juniorin varsinaisista aktiviteeteista Sorry Sorryn aikana ja keskittyy parhaillaan näyttelemiseen.


title: Super Junior

text: Heechul on suorittamassa 2-vuotta kestävää armeijaa. Kangin liittyi armeijaan 5. kesäkuuta 2010 ja palasi keväällä 2012. Heechul liittyi armeijaan 1. syyskuuta 2011. Johtaja Leeteuk liittyi armeijaan vuoden 2012 aikana. Vuoden 2013 alkupuolella myös Super Juniorin johtajavokalisti Yesung liittui kaksi vuotiseen asepalvelukseen.


title: Super Junior

text: Super Junior on voittanut 13 Golden Disk Awards -joita kutsutaan "Korean Grammyiksi"- palkintoa (mm. 2 Pääpalkintoa ja 4 Vuoden Albumia), ollen näin eniten palkintoja saanut artisti.


title: Super Junior

text:
Super Junior on kiertänyt ympäri Aasiaa loppuunmyydyillä konsertti- kiertueillaan. He ovat esiintyneet mm. Kiinassa, Thaimaassa, Japanissa sekä Taiwanissa.
He esiintyivät myös Amerikassa ja Euroopassa Super Show 4- kiertueellaan. He tykkäsivät olla kiertueella.


title: Fredrik Modin

text: Fredrik Modin (s. 8. lokakuuta 1974 Sundsvall, Ruotsi) on ruotsalainen entinen jääkiekkoilija.


title: Fredrik Modin

text: Modin pelasi Ruotsissa 22-vuotiaaksi asti, kunnes lähti NHL:ään. Hän aloitti NHL-uransa Toronto Maple Leafsissä kaudella 1996–1997. Hänet kaupattiin Tampa Bay Lightningiin 1. lokakuuta 1999. Tampassa Modin voitti Stanley Cupin kaudella . 30. kesäkuuta 2006 hänet kaupattiin Columbus Blue Jacketsiin Fredrik Norrenan kanssa vaihdossa Marc Denis'hin. Maaliskuussa 2010 Modin kaupattiin Los Angeles Kingsiin.


title: Fredrik Modin

text: Syyskuussa 2010 Modin siirtyi vapaana agenttina yksivuotisella sopimuksella Atlanta Thrashersiin, josta hän siirtyi saman kauden aikana Calgary Flamesiin.


title: Fredrik Modin

text: Fredrik Modin kuuluu Kolmen kullan klubiin. Hän on voittanut jääkiekon maailmanmestaruuden vuonna 1998, Stanley Cupin vuonna 2004 ja jääkiekon olympiakultaa vuonna 2006.


title: Fredrik Modin

text: Modin ilmoitti lopettavansa uransa toukokuussa 2011.Modin on edustanut Ruotsia seuraavissa turnauksissa.


title: Aldo Ciccolini

text: Aldo Ciccolini (15. elokuuta 1925 Napoli, Italia – 1. helmikuuta 2015 Pariisi, Ranska) oli klassinen pianisti. Hän sai vuonna 1969 Ranskan kansalaisuuden ja opetti vuosina 1970–1983 Pariisin konservatoriossa. Hän levytti monipuolisesti muun muassa Satieta, Lisztiä ja Beethovenia.


title: Viktor von Tschusi zu Schmidhoffen

text: Viktor Ritter von Tschusi zu Schmidhoffen (28. joulukuuta 1847 Smichow − 3. maaliskuuta 1924 Tännenhof) oli itävaltalainen lintutieteilijä.


title: Viktor von Tschusi zu Schmidhoffen

text: Tschusi opiskeli Wienissä ja erikoistui lintutieteeseen ja varsinkin palearktiseen lajistoon. Hän edisti suuresti Itävalta-Unkarin lintutiedettä. Hän oli "American Ornithologists' Union"in (AOU) jäsen vuodesta 1884. Hän julkaisi noin 700 kirjoitusta. Hänen lintukokoelmistaan 554 täytettyä lintua sekä 6 756 ja 700 kappaleen nahkakokoelmat ovat Wienin Hofmuseumissa. Noin 1 600 nahkaa on Münchenissä "Zoologische Staatssammlung München"issä ja 1 578 Salzburgin ornitologisessa instituutissa.


title: Viktor von Tschusi zu Schmidhoffen

text: Vuosina 1868–1870 hän matkusteli paljon Tirolissa, Saksassa, Pohjois-Italiassa ja Itävallassa. Hänen puolisonsa oli Natalie Kuhn von Kuhnenfeld. Ensimmäisen maailmansodan aikana ja sen jälkeen Tschusi perheineen eli köyhyydessä, kunnes 1921 hänestä tehtiin Innsbruckin yliopiston kunniatohtori ja hän alkoi saada Itävallan valtiolta eläkettä.


title: Viktor von Tschusi zu Schmidhoffen

text: Tschusi nimesi muun muassa pensasvarpusen alalajin "transcaspicus".


title: Jiří Parma

text: Jiří Parma (s. 9. tammikuuta 1963) on entinen tšekkiläinen mäkihyppääjä ja olympiamitalisti. Hän edusti urallaan sekä Tšekkoslovakiaa että Tšekkiä. Parman suurin saavutus on maailmanmestaruus normaalimäestä 1987. MM-kilpailuissa hän on saavuttanut joukkuemäen pronssia 1984, pronssia 1989 ja hopeaa 1993.


title: Jiří Parma

text: Ainoan olympiamitalinsa, joukkuekilpailun pronssia, Parma voitti Albertvillessä 1992. Olympialaisten henkilökohtaisissa kilpailuissa hän sijoittui viidenneksi normaalimäessä 1988 ja suurmäessä 1992 sekä kymmenenneksi normaalimäessä 1984 ja 1992. Hän lopetti uransa vuonna 1996.


title: Nikolai Zarudnyi

text: Nikolai Aleksejevitš Zarudnyi (; 25. syyskuuta 1859 Grjakovo, Pultavan kuvernementti – 17. maaliskuuta 1919 Taškent) oli venäläinen tutkimusmatkailija ja eläintieteilijä.


title: Nikolai Zarudnyi

text: Zarudnyi teki useita tutkimusmatkoja Persiaan vuosien 1895 ja 1904 välillä ja tutki etenkin alueen matelijoita, sammakkoeläimiä ja kaloja. Hän tutki myös lintuja ja nimesi parikymmentä alalajia, muun muassa tamariskivarpusen alalajin ("Passer moabiticus mesopotamicus", 1904) ja persianaavikkonärhen ("Podoces pleskei", 1896).


title: Tapiolan urheiluhalli

text: Tapiolan urheiluhalli sijaitsee Espoon Tapiolassa. Pääsarjatason urheilujoukkueista kotiottelunsa hallissa pelaavat koripallojoukkue Espoo United ja salibandyseura Esport Oilers. Halli toimii myös muiden lajien harrastajien tilana. Hallin tiloissa on myös kuntosali.


title: Tapiolan urheiluhalli

text: Urheiluhallin katsomossa on 1570 istumapaikkaa ja 1070 seisomapaikkaa.


title: Grace Upshaw

text: Grace Upshaw (s. 25. syyskuuta 1975) on yhdysvaltalainen yleisurheilija, joka on menestynyt parhaiten pituushypyssä.


title: Grace Upshaw

text: Upshaw voitti Yhdysvaltain pituushyppymestaruuden hallissa vuonna 2002 ja ulkoradoilla vuonna 2005. ssa hän sijoittui kolmanneksi vuosina 2003 ja 2005 sekä toiseksi vuonna 2007.


title: Grace Upshaw

text: Arvokisoissa Upshaw on menestynyt tasaisesti. Hän sijoittui Pariisin MM-kisoissa 2003 kahdeksanneksi, Ateenan olympialaisissa 2004 kymmenenneksi, Helsingin MM-kisoissa 2005 seitsemänneksi ja Pekingin olympialaisissa 2008 kahdeksanneksi.


title: Grace Upshaw

text: Hänen ennätyksensä on 6,88 metriä, jonka hän hyppäsi 3. heinäkuuta 2008.


title: Karin Fossum

text: Karin Fossum (s. 6. marraskuuta 1954 Sandefjord, Norja) on norjalainen kirjailija. Hänet tunnetaan kansainvälisesti varsinkin Konrad Sejer -rikosromaanisarjasta, jonka ensimmäinen osa ilmestyi alkukielellä vuonna 1995.


title: Karin Fossum

text: Fossum on voittanut sekä Norjassa että sen ulkopuolella lukuisia palkintoja; myös Suomen dekkariseura myönsi hänelle vuonna 2000 ulkomaisen jännityskirjallisuuden kunniakirjan.


title: I’m Alive (kappale)

text: I’m Alive on toinen kaupallinen single Céline Dionin A New Day Has Come -albumilta. Se julkaistiin 12. elokuuta 2002.


title: I’m Alive (kappale)

text: Kappaleen käsikirjoittivat ja tuottivat Kristian Lundin sekä Andreas Carlsson, joka oli jo tehnyt Céline Dionille kappaleen ”That’s the Way It Is” vuonna 1999. Laulussa on sama teema kuin elokuvassa "Stuart Little 2".


title: I’m Alive (kappale)

text: ”I’m Alive” -kappaleen musiikkivideon ohjasi Dave Meyers päivien 24.–25. toukokuuta 2002 välillä.


title: I’m Alive (kappale)

text: Kappaleesta tuli maailmanlaajuinen hitti, joka pääsi listaykköseksi muun muassa Puolassa (neljäksi viikoksi) ja Hongkongssa. Useimmissa maissa kappale oli kymmenen parhaan joukossa. Se myi platinaa Belgiassa (50 000) ja kultaa Ranskassa (250 000).


title: Purely Belter

text: Purely Belter on vuonna 2000 ilmestynyt Mark Hermanin ohjaama elokuva, joka perustuu Jonathan Tullochin romaaniin "The Season Ticket". Se kertoo kahdesta teinipojasta (näyttelijöinä Chris Beattie ja Greg McLane), jotka yrittävät hankkia rahaa keinolla millä hyvänsä saadakseen kausiliput jalkapallojoukkue Newcastle Unitedin kotipeleihin. Toisaalta elokuva kertoo kotiväkivallasta ja lasten kaltoin kohtelusta. Tarkemmin keskitytään siihen, kuinka näiden vaikutus näkyy elokuvan kahdessa teinissä ja heidän perheissään.


title: Purely Belter

text: Molemmat nuorista päänäyttelijöistä ovat syntyneet Sunderlandissa. Perinteisesti Sunderlandin ja Newcastlen kesken on ollut voimakasta kilpailuhenkeä, erityisesti jalkapallossa. Monet stadionkuvaukset filmattiin myös Sunderlandin Stadium of Lightissa mieluummin kuin St James' Parkilla.


title: Purely Belter

text: Elokuvassa esiintyy cameoroolissa myös jalkapalloilija Alan Shearer. Elokuvan muita näyttelijöitä ovat muun muassa Roy Hudd, Charlie Hardwick, Tim Healy, Kerry Ann Christiansen ja Kevin Whately.


title: Tadrart Acacus

text: Tadrart Acacus on aavikkoalue, osa Saharaa Libyan länsiosassa lähellä Algerian rajaa. Lähin kaupunki on nimeltään Ghat. Tadrart tarkoittaa paikallisella kielellä vuorta. Tadrart Acacusissa on poikkeuksellisen hieno kokoelma erilaisia esihistoriallisia kalliopiirroksia. Vanhimmat niistä on tehty noin 12000 eaa., uusimmat vuoden 100 paikkeilla. Kuvista voi seurata alueen eläimistön ja kasviston kehitystä vuosisatojen kuluessa, sekä siellä eri aikoina pärjänneiden asukkaiden elämäntapoja. Alue on Unescon maailmanperintökohde.


title: MPS

text: MPS voi olla


title: Porto Empedocle

text: Porto Empedocle on kunta Sisiliassa, Italiassa. Se sijaitsee Agrigenton maakunnassa, Sisiliansalmen rannalla. Kunta on pinta-alaltaan 25,23 neliökilometrin suuruinen. Vuoden 2015 lopulla sen asukasluku oli 17 044 ja asukastiheys 676 as./km².


title: Porto Empedocle

text: Porto Empedocle on nimetty antiikinkreikkalaisen filosofin Empedokleen mukaan. Se on kantanut nykyistä nimeään vuodesta 1863 lähtien.


title: Kimberly Brooks

text: Kimberly D. Brooks on yhdysvaltalainen ääninäyttelijä.


title: Kimberly Brooks

text: Brooks opiskeli Stevensonissa, Marylandissa Villa Julie Collegessa televisiota ja kommunikointia. Ääninäyttelijänä hän on tehnyt rooleja 1990-luvulta asti animaatiosarjoihin ja videopeleihin, sekä muutamia dubbauksia.


title: Sisiliansalmi

text: Sisiliansalmi () on Sisilian ja Tunisian välissä sijaitseva salmi. Se on leveydeltään noin 160 kilometriä ja erottaa Tyrrhenanmeren ja läntisen Välimeren itäisestä Välimerestä. Salmen keskiosassa sijaitsee Pantellerian saari.


title: Chongoni

text: Chongoni on yli kaksituhatta metriä korkea vuori Malawissa, Dezdan provinssissa. Vuoren rinteillä on yhteensä 127 paikassa kalliomaalauksia.


title: Chongoni

text: Kalliomaalauskai on tehty kivikaudelta lähes nykypäiviin asti. Vanhimmat, punamullalla tehdyt piirrokset ovat Batwa-nimisen kääpiökasvuisen metsästäjä-keräilijäheimon tekemiä. Uudemmat maalaukset ovat nykyisin alueella elävien maanviljelijäheimojen työtä. Kuva-aiheilla on edelleen sijansa paikallisten asukkaiden seremonioissa.


title: Chongoni

text: Alue on UNESCOn maailmanperintökohde.


title: Agrigenton maakunta

text: Agrigenton maakunta () on maakunta Sisiliassa, Italiassa. Sen pääkaupunki on Agrigento. Maakunta on pinta-alaltaan 3 053 neliökilometrin suuruinen. Vuoden 2015 lopussa sen asukasluku oli 445 129. Maakunnassa on 43 kuntaa.


title: Agrigenton maakunta

text: Maakunnan väkiluvultaan suurin kaupunki on Agrigento. Muita suuria kaupunkeja ovat Sciacca, Licata, Favara ja Canicatti. Lampedusa e Linosan kunta, joka sijaitsee pari sataa kilometriä Sisilian rannikolta lounaseen, kuuluu Agrigenton maakuntaan.


title: Omenapiirakka

text: Omenapiirakka on piirakka, jonka täytteenä käytetään omenaa. Omenapiirakkaan voi käyttää valmistusaineina esimerkiksi voita, sokeria, jauhoja, kananmunia, leivinjauhetta, vanilliinisokeria ja kanelia.


title: Omenapiirakka

text: Omenapiiraita on hyvin eri tyylisiä. Löysästä hiivataikinasta tehdyn perustuksen päälle laitetaan tyypillisesti omenahilloketta tai ohuita viipaleita ja kanelia. Hiivatataikinasta voi tehdä pieniä annoskokokoisia piiraita. Murotaikinasta voi tehdä vaikka koko uunipannun kokoisen levypiirakan. Sen pinnalla käytetään omenaviipaleita. Voitaikinaa käytettäessä on yleistä peittää omenalohkot kannella tai ristikolla. Silloin omenalohkot voivat olla paksumpia kuin avopiirakoissa. Itävaltalaiset tekevät perinteisen omenapiiraansa eli "Apfelstrudelin" erityisen lehtevään voitaikinaan, ja omenapalasiin sekoitetaan rusinoita. Omenahyveessä murean pohjan päällä on omenahilloketta ja päällimmäisenä pehmeä marenki.


Armenian sosialistisen neuvostotasavallan lippu oli Armenian sosialistinen neuvostotasavallan tunnus vaakunan ja hymnin ohella. Sen otti käyttöön Armenian sosialistisen neuvostotasavallan hallitus 17. joulukuuta 1952.


title: Armenian sosialistisen neuvostotasavallan lippu

text: Lippu koostuu kahdesta punaisesta ja sinisestä raidasta. Lipun vasemmassa yläkulmassa on sirppi ja vasara, jotka ovat kommunismin symboleita. Sirppi ja vasara edustavat maatyöläisiä ja tehdastyöläisiä. Lipun kultareunainen punainen tähti edustaa edistystä.


title: A New Day Has Come

text: A New Day Has Come on Céline Dionin albumi, jonka avulla hän teki merkittävän paluun kahden vuoden tauon jälkeen. Albumi julkaistiin 25. maaliskuuta 2002. Se on Dionin yhdeksäs englanninkielinen albumi ja 28. albumi yhteensä.


title: Tapieté

text: Tapieté on tupi-guaranilaisiin kieliin ryhmään kuuluva kieli. Vaikka etniseen ryhmään kuuluu noin 1830 henkeä, tapieté-kieltä käyttää enää vain 360 henkeä, joista 110 asuu Paraguayssa.


title: David Rabe

text: David William Rabe (10. maaliskuuta 1940, Dubuque, Iowa, Yhdysvallat) on yhdysvaltalainen näytelmäkirjailija ja elokuvakäsikirjoittaja.


title: David Rabe

text: Valmistuttuaan pienestä katolisesta collegesta Rabe aloitti teatteriopinnot Villanovan yliopistossa, mutta joutui värvätyksi armeijaan 1965. Hän palveli vuoteen 1967 saakka ja viimeiset 11 kuukautta Vietnamin sodassa. Vapauduttuaan armeijasta Rabe palasi Villanovaan, jossa opiskeli kirjoitusta vuoteen 1968, jolloin hän sai Master of Arts -tutkintonsa. Rabe avioitui näyttelijä Jill Clayburghin kanssa 1979. Heillä on kaksi tytärtä, joista toinen Lily Rabe on myös näyttelijä.


title: David Rabe

text: Hänen kirjoittamiaan näytelmiä ovat "Sticks and Bones" (1969), " The Basic Training of Pavlo Hummel" (1971), "In the Boom Boom Room" (1973) ja "Streamers" (1976). Hänen käsikirjoittamista elokuvistaan tunnetuimpia ovat "Tulikaste" (1983), "Sodan uhrit" (1989) ja "Firma" (1993), joka on kirjoitettu John Grishamin samannimisen romaanin pohjalta. Hänen vaimonsa Jill Clayburgh näytteli hänen ensimmäiseksi kirjoittamassaan elokuvassa "Menestyksen hinta" (1982).


title: Dialektinen materialismi

text: Dialektinen materialismi on Karl Marxin, Friedrich Engelsin ja Moses Hessin luoma filosofinen teoria, joka yhdisti G. W. F. Hegelin luoman idealistisen dialektiikan materialismiin, siten että Hegelin dialektiikasta poistettiin objektiivinen idealismi ja se siirrettiin materialistiselle pohjalle. Marxista ja Engelsistä riippumatta Josef Dietzgen omassa filosofiassaan yhdisteli Feuerbachin materialismia ja Hegelin dialektiikkaa. Marx antoi tunnustuksen Dietzgenin työlle dialektisen materialismin teorian hyväksi "Pääoman" ensimmäisen osan toisessa painoksessa.


title: Dialektinen materialismi

text: Materialismi kiistää aineesta riippumattoman hengen olemassaolon. Sen mukaan aineellinen todellisuus on ainoa olemassaoleva todellisuus. Dialektisen materialismin mukaan todellisuus on objektiivinen eli havaitsijasta riippumaton. Muissa filosofisissa suuntauksissa tätä ei yleensä sanota materialismiksi vaan realismiksi.


title: Dialektinen materialismi

text: V. I. Leninin mukaan kokonaisuuden jakaminen osiin ja sen keskenään ristiriidassa olevien osien tunnistaminen on dialektiikan olemus. J. V. Stalinin mukaan dialektisen materialismin nimi tulee siitä, että sen lähestymistapa luonnon ilmiöihin, sen metodi ja tapa ymmärtää niitä, on dialektinen, ja sen tulkinta luonnon ilmiöistä, sen käsitys niistä, sen teoria, on materialistinen.


title: Dialektinen materialismi

text: Dialektiikan peruslait ovat


title: Dialektinen materialismi

text:
Olion ominaisuudet ovat jonkin oliolle luonteenomaisen, oleellisen ilmausta. Tuo oleellinen on olion laatu. Laatu on enemmän kuin oleellistenkin ominaisuuksien kokonaisuus, sillä se ilmaisee olion ykseyttä, eheyttä, sen suhteellista pysyvyyttä ja samuutta itsensä kanssa. Laatu liittyy kiinteästi olion rakenteellisuuteen, toisin sanoen olion muodostavien ainesosien ja ominaisuuksien tiettyyn organisaatiomuotoon, ja siksi se ei ole pelkkä ominaisuuksien yhdistelmä, vaan niiden muodostama ykseys ja kokonaisuus. Määrän ja laadun oleellinen eroavuus ilmenee siinä, että olion joitakin määrällisiä ominaisuuksia voidaan muuttaa aiheuttamatta itsessään oliossa mitään merkittäviä muutoksia. Määrälliset muutokset tapahtuvat jatkuvasti ja vähittäisesti, kun taas laadulliset muutokset jatkuvuuden, vähittäisyyden keskeytyksenä. Kaikki laadulliset muutokset tapahtuvat harppauksittain.
Esimerkeiksi määrällisistä muutoksista on esitetty muun muassa kappaleen lämpötilan muutos, tuloerojen kasvu ja tuotantovälineiden omistuksen keskittyminen kapitalismissa. Esimerkkejä laadullisista muutoksista ovat dialektisen materialismin mukaan muun muassa aineen olomuodon muutos, yhteiskunnallinen vallankumous ja porvarillis-demokraattisen valtion muuttuminen fasistiseksi.


title: Dialektinen materialismi

text: Dialektiikan mukaan kaikille olioille ja prosesseille on ominaista sisäinen ristiriitaisuus, ja juuri se on niiden kehityksen lähde ja liikevoima. Dialektinen ristiriita ei kuitenkaan ole sama asia kuin looginen ristiriita. Vastakohtien ykseyden ja taistelun lain mukaan jokainen esine ja ilmiö on vastakohtien ykseyttä. Tämä merkitsee ennen kaikkea, että kaikille objekteille ovat ominaisia sisäisesti ristiriitaiset puolet, tendenssit.


title: Dialektinen materialismi

text: Kieltämisen kieltämisen laki määrää kehityksen suunnan dialektisessa materialismissa. Kieltäminen tarkoittaa siinä olion vanhan olotilan kieltämistä, joka liittyy sen laadulliseen muutokseen. Ensimmäistä tällaista kieltämistä seuraavaa toista kieltämistä nimitetään "kieltämisen kieltämiseksi". Kieltämisen kieltäminen on synteesi olion alkumuodosta ja ensimmäisen kieltämisen aikaansaamasta sille vastakkaisesta muodosta. Kaksinkertainen kieltäminen johtaa alkumuodon joidenkin piirteiden palauttamiseen. Teesin, antiteesin ja synteesin kokonaisuus on yksi esimerkki kieltämisen kieltämisestä (teesi on alkumuoto, antiteesi seuraa ensimmäistä kieltämistä ja kieltämisen kieltäminen synnyttää synteesin). Dialektiikan mukaan kieltämisen kieltäminen määrää kehitysprosessien suunnan siten, että kehitys etenee yksinkertaisesta monimutkaiseen ja alemmasta korkeampaan. Tämän kehityksen luonteenomainen piirre on peruuttamattomuus, eli kehityksen yleisenä taipumuksena ei voi olla liike taaksepäin (korkeammista muodoista alempiin, monimutkaisista yksinkertaisiin).


title: Dialektinen materialismi

text: Dialektiikkaan kuuluu peruslakien ohella myös muita piirteitä. Materialistisen dialektiikan kategorioita ovatDialektisen materialismin mukaan kukin kategoria (kuten sisältö ja muoto, olemus ja ilmiö) on vastakohtien ykseyden ja taistelun lain spesifinen ilmaus.


title: Dialektinen materialismi

text: Tiedostuksessa on kaksi osapuolta, subjekti (ihminen) ja objekti, jonka kanssa hän on vuorovaikutuksessa. Ihmisten esineellistä materiaalista toimintaa sanotaan dialektisessa materialismissa käytännöksi. Tieto on inhimillisen toiminnan tulos. Objektiivinen totuus tarkoittaa tietoa, jonka sisältö ei riipu subjektista (ihmisestä). Dialektisen materialismin tieto-oppi tunnustaa sekä absoluuttisen että suhteellisen totuuden olemassaolon. Dialektisen materialismin mukaan tiedon totuuden arviointiperuste on viime kädessä tiedon perustana olevassa toiminnassa eli yhteiskuntahistoriallisessa käytännössä. Tiedon sisältö on objektiivinen todellisuus ja tiedon perusominaisuus on kohteen heijastaminen sellaisena kuin se on.


title: Ñeengatú

text: Ñeengatú on tupi-guaranilaisiin kieliin kuuluva kieli. Sitä puhuu 19 060 ihmistä, joista 10 600 asuu Brasiliassa. Ñeengatú on pidgin-kieli ja lingua franca, joka pohjautuu Atlantin rannikolla Rio de Janeirosta Amazoniin asti puhuttuun tupinambá-kieleen.


title: Ñeengatú

text: Kielen kehittivät 1700-luvulla alueen jesuiitat, jotka nimesivät kielen "ie’engatu"ksi eli "hyväksi kieleksi". 1800-luvulla kieltä puhui ennätysmäärä ihmisiä, ja se oli Brasiliassa maan hallitseva kieli, jota puhuivat intiaanien ja lähetyssaarnajien lisäksi myös siirtomaan asukkaat ja afrikkalaiset orjat. Kaksi tapahtumaa 1700-luvulla vaikutti suuresti kielen puhujamäärän vähenemiseen: vuonna 1758 Pombalin markiisi Sebastião José de Carvalho e Melo nimitti portugalin Brasilian viralliseksi kieleksi, ja vuonna 1759 jesuiitat karkotettiin Brasiliasta.


title: Ñeengatú

text: Vuonna 2003 ñeengatú nimitettiin São Gabriel da Cachoeiran toiseksi viralliseksi kieleksi portugalin lisäksi. Kielellä ei ole tunnettuja murteita.


title: The Witcher

text: The Witcher on CD Projekt RED:n kehittämä ja Atarin lokakuussa 2007 julkaisema toimintaroolipeli. Peli perustuu puolalaisen Andrzej Sapkowskin romaaneihin. Peli käyttää BioWaren kehittämää Aurora Engine -pelimoottoria.


title: The Witcher

text: Vuonna 2009 oli tuloillaan "The Witcher: Rise of the White Wolf" PlayStation 3:lle ja Xbox 360:lle, mutta tuotanto pantiin jäähylle sillä lopputuloksen ei arveltu vastaavan CD Projektin laatuvaatimuksia. Siinä olisi ollut sama tarina, kuin "The Witcher" -pelissä.


title: The Witcher

text: "The Witcherin" päähenkilö on Geralt, yksi viimeisistä noitureista. Noiturit ovat mutantteja, joilla on paljon ihmistä nopeammat refleksit ja joitain maagisia voimia. Noiturien tehtävänä on tappaa hirviöitä; heidät on koulutettu siihen pienestä pitäen. Geralt on – varsin harvinaisena tapauksena – läpäissyt useita testejä ja kokeiluja koulutuksensa yhteydessä.


title: The Witcher

text: Peli sijoittuu keskiaikaiseen fantasiamaailmaan, jossa kääpiöt ja haltiat taistelevat oikeuksiensa puolesta ihmisiä vastaan. Geralt on alussa menettänyt muistinsa ja joutuu opettelemaan legendaariset taitonsa uudelleen pelin kuluessa. Peli alkaa Kaer Morhenin linnoituksesta, jonne tuntematon joukkio hyökkää ja varastaa noiturien ”salaisuudet”; tiedot siitä, miten noitureita valmistetaan. Niinpä sankari lähtee seikkailuun palauttaakseen salaisuudet ja kostamaan ystävänsä kuoleman.


title: The Witcher

text: "The Last Wish" on "The Witcherin" aikaisemmista tapahtumista kertova novellikokoelma. Pelin alkuvideo kertoo kohtauksesta, jossa Geralt taistelee ”striga”-hirviötä vastaan ja lopulta poistaa tämän yltä kirouksen. Striga onkin todellisuudessa sisäsiittoisesta suhteesta syntynyt prinsessa, jota Geralt ei edes yrittänyt surmata. Kirjassa on useita tarinoita, jotka vuorottelevat.


title: The Witcher

text: Pelin musiikin ovat tehneet Pawel Blaszczak ja Adam Skorupa.


title: Piikkisilmät

text: Piikkisilmät ("Pangio", aiemmin "Acanthophthalmus") ovat Kaakkois-Aasiasta kotoisin olevia hoikkia piikkinuoliaisten heimon karppikaloja. Eräät lajit ovat akvaarioissa suosittuja pohjakaloja.


title: Piikkisilmät

text: Piikkisilmien ruumiinmuoto on matomaisen luikero. Suomalainen nimi viittaa silmän alla sijaitsevaan lyhyeen puolustautumispiikkiin, joka on esiin käännettävissä kuin linkkuveitsen terä. Naaraista kasvaa ympärysmitaltaan paksumpia kuin koiraista. Piikkisilmiin kuuluu sekä tiikerimäisen raidallisia että yksivärisen ruskeita lajeja. Siaminpiikkisilmä on yleensä siten raidallinen, että tummat raidat hallitsevat.


title: Piikkisilmät

text: Lajeja suvussa tunnetaan noin 34. Niistä 16 elää Sundasaarilla.


title: Piikkisilmät

text: Piikkisilmiä tavataan usein suurina parvina. Ne liikkuvat lähinnä öisin ja syövät matoja ja detritusta.


title: Piikkisilmät

text: Piikkisilmät ovat pitkäikäisiä, mutta akvaariossa vain harvoin lisääntyviä. Ne kaikki karttavat kirkasta valoa ja tarvitsevat akvaariossa piilopaikoikseen vaikkapa kiviluolia, puunjuurakoita tai kasvitiheiköitä. Piikkisilmille riskejä ovat liian terävä pohjasora, josta voi levitä bakteeritartuntoja kalojen viiksiin, sekä imeytyminen suodattimen imuputkeen. Piikkisilmät ovat tarkkoja etsimään ruuanmurusia pohjasta.


title: Heelys

text: Heelys on yhdysvaltalaisen Roger Adamsin 1998 kehittämä ja patentoima rullakenkä, joissa kengän kantaan on upotettu yksi tai kaksi rullaa. Heelys-kengillä ei kuitenkaan luistella, vaan rullataan. Kantapäillä rullailu eli hiilailu vaati hyvää tasapainoa ja on vaikeampaa kuin rullaluistelu, koska paino on vain kantapäillä. Rullaillessa tulisi käyttää ranne-, kyynär-, polvisuojia ja kypärää kuten rullaluistellessakin.


title: Heelys

text: Hiilailu on vielä melko uutta ja tuntematonta Suomessa, mutta suosittua esimerkiksi Yhdysvalloissa.


title: Heelys

text: Yksipyöräinen


title: Heelys

text: Perusmalli, jossa on rulla kengän kantapäässä. Muuten normaali jalkine.


title: Heelys

text: Kaksipyöräinen


title: Heelys

text: Kaksi pyörää yhden sijasta. Etummainen pyörä on poistettavissa. Taaimmainen pyörä on sijoitettu kantapäässä taaemmaksi kuin yksipyöräisessä mallissa. Tunnetaan myös 2X2 nimellä.


title: Heelys

text: Yhdistelmä


title: Heelys

text: Kuten yksipyöräinen malli, mutta lisätty nylon levy keskelle kenkää. Mahdollistaa liukumisen tankoja ja penkkien reunoja pitkin.


title: Heelys

text: Tempuilla on neljä kategoriaa.


title: Neverwinter Nights 2

text: Neverwinter Nights 2 (NWN2) on Obsidian Entertainmentin kehittämä ja Atarin vuonna Windowsille julkaisema "Neverwinter Nights"-sarjan roolipeli.


title: Neverwinter Nights 2

text: Peli on jatko-osa Biowaren pelille Neverwinter Nights. NWN 2 perustuu edeltäjänsä tapaan Dungeons & Dragons -maailmaan. NWN 2 käyttää uudempaa sääntöversiota (D&D 3.5). Myös pelin pelimoottori on uusittu.


title: Neverwinter Nights 2

text: Pelille on julkaistu myös kaksi lisäosaa: "Neverwinter Nights 2 Mask of the Betrayer" ja "Neverwinter Nights 2 Storm Of Zehir".


title: Neverwinter Nights 2

text: Pelaaja-lehden arvostelussa peli on saanut arvosanaksi 9/10.


title: Neverwinter Nights 2

text: IGN antoi pelille 8.5/10 arvostelussaan.


title: Neverwinter Nights 2

text: GameSpot antoi pelille 8.6/10 arvostelussaan.


title: Andrzej Sapkowski

text: Andrzej Sapkowski (s. 21. kesäkuuta 1948, Łódź) on puolalainen fantasiakirjailija. Hän on tullut tunnetuksi Noituri ("Wiedźmin") -kirjoistaan, joista on tehty 13-osainen televisiosarja sekä videopelisarja "The Witcher". Romaanisarja kertoo Geraltista, joka on hirviönmetsästäjä ja mutantti.


title: Kissatroni

text: Kissatroni on kuvitteellinen planeetta, joka esiintyy Prätkähiiret -animaatiossa. Planeetta tunnetaan erityisesti Kissatronien kotiplaneettana. Kissatronin loi Rick Ungar.


title: Kissatroni

text: Kissatronissa asuu kissamaisia humanoideja, joilla on samankaltaisia tapoja ja perheitä Maapallolla asuvien kissarotujen kanssa. He ovat marsilaisten hiirien vihollisia, jotka yrittävät kaapata marsilaisten ja erityisesti Rontin keksimän uudistajan. Tällä laitteella on kyky saada mitättömästäkin esineestä arvokasta. Kuten plutolaiset myös kissatronilaiset yrittävät valloittaa Marsin lisäksi koko maailman uudistajan avulla.


title: Hannibal (täsmennyssivu)

text: Hannibal voi tarkoittaa seuraavia:


title: Myöhempien aikojen pyhien Jeesuksen Kristuksen kirkon presidentti

text: Presidentti (engl. "President") on Myöhempien aikojen pyhien Jeesuksen Kristuksen kirkossa kirkon korkeimman viranhaltijan virkanimike. Hänen asemansa katsotaan olevan ainutlaatuinen sikäli, että vain hänen katsotaan voivan saada Jumalalta koko kirkkoa tai koko maailmaa koskevia ilmoituksia (esimerkiksi Oppi ja liitot 28:6-7). Kirkon presidentille kuuluu siis pappeuden täyteys. Hän johtaa kirkkoa kaikin pappeuteen kuuluvin avaimin, aivan kuten Pietari alkukirkon päivinä. Käytännössä kirkon presidentti on, paitsi kirkon hengellinen johtaja, myös kirkon toiminnan johtaja ja kirkon omaisuuden ylin haltija. Hän toimii myös Kirkon kymmenysneuvoston ja Kirkon kasvatuslautakunnan puheenjohtajana. Kirkon presidentin virka on elinikäinen.


text: MAP-kirkossa presidenttiä kutsutaan usein nimityksellä "profeetta, näkijä ja ilmestyksensaaja" (engl. "prophet, seer, and revelator"). Erityisesti häneen viitataan sanalla "profeetta". Tämä viittaa siihen asemaan, joka presidentillä katsotaan olevan Jumalan tahdon erityisenä ilmoittajana. Presidentti voi saada kirkkoa sitovia ilmoituksia ja julkaista ne virallisesti Jumalan auktoriteetilla. Sana "näkijä" viittaa presidentin rooliin Jumalan salaisuuksien näkijänä ja "ilmestyksensaaja" Jumalan erityisten ilmoitusten vastaanottajana. Toisaalta myös presidentin neuvonantajien (eli "ensimmäisen presidenttikunnan") ja kahdentoista apostolin koorumin jäsenten katsotaan olevan virkansa puolesta "profeettoja, näkijöitä ja ilmestyksensaajia". Vuoteen 1979 virassa olleen johtavan patriarkan katsottiin myös olleen "profeetta, näkijä ja ilmestyksensaaja".


text: Ajatus siitä, että kirkolla tulisi olla vain yksi presidentti nousi esiin loppuvuodesta 1831. Kristuksen kirkon perustamiskonferenssissa 6. huhtikuuta 1830 perustaja Joseph Smith nimitettiin yksinkertaisesti "kirkon vanhimmaksi" ja "Jeesuksen Kristuksen apostoliksi. Kirkolla oli kuitenkin myös toinen apostoli, Oliver Cowdery, ja useita muita vanhimpia.


text: Syyskuussa 1830, kun Hiram Page väitti saaneensa Jumalalta koko kirkkoa koskevia ilmoituksia, Joseph Smith kertoi Jumalan ilmoittaneen hänelle, että Jumala antaisi kirkkoa koskevia ilmoituksia vain hänelle itselleen (Oppi ja liitot 28). Kesäkuussa 1831 Smith ja useita muita kirkon johtajia asetettiin ylipappeuden virkaan. Tämäkään ei kuitenkaan kohottanut Smithiä muodollisesti koko kirkon johtoon. Vasta 11. marraskuuta 1831 Smith kertoi saaneensa Jumalalta ilmoituksen, jonka mukaan kirkolla tuli olla vain yksi johtaja, hän itse. Smithin asema vahvistettiin kirkon yleiskonferenssissa 25. tammikuuta 1832 Amherstissa, Ohiossa.


text: Kirkon toisesta presidentistä Brigham Youngista alkaen presidentiksi on noussut aina kahdentoista apostolin koorumin virkaiältään vanhin jäsen, siis henkilö, joka on toiminut kauimmin kirkon apostolina. Vaikka kyseessä on vakiintunut tapa, ei tätä ole kirjoitettu sitovaksi säännöksi mihinkään kirkolle annettuun ilmoitukseen. Periaatteessa presidentiksi voisi siis nousta joku muukin kuin virkaiältään vanhin apostoli.


text: Kun kirkon presidentti kuolee, hänen johtamansa kirkon ensimmäinen presidenttikunta hajoaa. Presidentin neuvonantajat menettävät asemansa. Mikäli he ovat apostoleita, he palaavat takaisin apostolien koorumin jäseniksi. Apostolien koorumin jäsenet ottavat kirkon johdon käsiinsä kollektiivisesti, ja virkaiältään vanhimmasta kahdentoista apostolin koorumin jäsenestä tulee kirkon ylin viranhaltija. Tämän jälkeen - nykyään yleensä jo muutaman päivän kuluttua - apostolien koorumin jäsenet kokoontuvat Salt Laken temppelissä valitsemaan kirkolle uutta presidenttiä. Valintakokous aloitetaan rukouksella, minkä jälkeen tapahtuu varsinainen valinta. Tiettävästi äänestystä ei suoriteta, vaan valinnan on oltava yksimielinen. Tämän jälkeen valittu asetetaan ja erotetaan kirkon presidentiksi rukouksella ja kättenpäällepanemisella.


text: Presidentiksi valittu valitsee itselleen apostolien joukosta ensimmäisen ja toisen neuvonantajan, yhdessä presidentin kanssa nämä muodostavan kirkon ensimmäisen presidenttikunnan. Virkaiältään toiseksi vanhimmasta apostolien koorumin jäsenestä tulee kahdentoista apostolin koorumin johtaja. Mikäli hänet on kutsuttu presidentin neuvonantajaksi, valitaan kahdentoista apostolin koorumille virkaatekevä johtaja.


text: Presidentiksi valittu alkaa heti johtaa kirkon asioita, mutta hänen valintansa ei ole lopullinen, ennen kuin kirkon jäsenet ovat sen vahvistaneet. Tämä tapahtuu yleensä kirkon yleiskonferenssissa, jossa kirkon jäsenistöä edustavat valtuutetut antavat äänensä presidentille ja hänen neuvonantajilleen. Presidentin valinta vahvistetaan myös vaarnakonferensseissa ja myös seurakuntien kokouksissa, joissa on läsnä vaarnan johtajistoa. Täten presidentin on nautittava kirkon jäsenistön luottamusta voidakseen toimia tehtävässään. Toisaalta presidentin valinta on käytännössä muodollisuus; presidenttiä ei kertaakaan ole jätetty hyväksymättä.


text: Nykyään uusi presidentti valitaan virkaansa hyvin nopeasti edellisen presidentin kuoltua. Mormonikirkon alkuaikoina näin ei ollut asian laita. Presidentti Joseph Smithin kuoleman jälkeen apostolit johtivat kirkkoa kollektiivisesti lähes kolme vuotta, ennen kuin presidentti Brigham Young valittiin virkaansa. Myös tämän seuraajat John Taylor ja Wilford Woodruff joutuivat odottamaan vuosikausia ennen virallista virkanimitystään. Vasta kirkon viides presidentti Lorenzo Snow asetettiin virkaansa heti edeltäjänsä kuoleman jälkeen.


text: Valinnan jälkeen presidentti asetetaan toimeensa rukouksella ja kätten päälle panemisella. Hän kutsuu itselleen neuvonantajat ja muodostaa täten uudelleen "ensimmäisen presidenttikunnan". Myös sen jäsenet asetetaan toimiinsa rukouksella ja kätten päälle panemisella.


text:
Toisin kuin useimmat muut MAP-kirkon virat, joihin kutsutaan määräajaksi, kirkon presidentin virka on elinikäinen. Sama koskee presidentin neuvonantajia. Presidentin erolle ei ole muodollista estettä, mutta näin ei ole koskaan tapahtunut. Yleisesti MAP-kirkossa ajatellaan presidentin eron olevan mahdottomuus.
Teoriassa on mahdollista, että Kirkon yleisneuvosto aloittaisi kurinpitotoimet presidenttiä vastaan tai jopa erottaisi tämän virasta.


text: Koska presidentin katsotaan puhuvan Jumalan valtuuttamana ja hänen johtamanaan, hänen asemaansa pidetään käytännössä erehtymättömänä. Tämä muistuttaa Katolisen kirkon ex cathedra-oppia. Presidentin erehtymättömyys tarkoittaa sitä, että presidentin virassaan lausumat neuvon ja kehotuksen sanat, esimerkiksi puheet kirkon yleiskonferenssissa, ovat Jumalan puhetta kirkolleen, "Jumalan sanaa tälle ajalle". Täten niitä on kuultava Jumalan sanana ja niitä on toteltava.


text: Presidentin puheita ei kuitenkaan pidetä erehtymättöminä siinä mielessä, että ne sitoisivat kirkkoa kaikkina aikoina. Jumala puhuu kullekin sukupolvelle sen omana aikana, ja olosuhteiden mukana myös Jumalan neuvot koskien käytäntöjä voivat muuttua, vaikka perusopin katsotaan säilyvän muuttumattomana. Täten Jumala voi eri aikoina antaa erilaisia ilmoituksia ihmisten tarpeen, vastaanottokyvyn ja olosuhteiden mukaan. Tätä kutsutaan "jatkuvan ilmoituksen periaatteeksi".


text: Toisaalta MAP-kirkossa katsotaan, että myös presidentillä on oikeus esittää omia henkilökohtaisia mielipiteitään ilman, että ne sitoisivat kirkkoa. Tällaisia saattavat olla esimerkiksi presidentin poliittiset mielipiteet tai lausunnot luonnontieteistä. Presidentti voi myös puheessaan tuoda esille, että hän lausuu vain oman mielipiteensä, ei kirkkoa sitovaa lausuntoa.


title: Kyyjärven kirkko

text: Keskisuomalaisen Kyyjärven kunnan ainoan kirkon ja sen kellotapulin on suunnitellut arkkitehti Veikko Larkas. Suunnittelun apuna hän käytti Värtsilän kirkon piirustuksia. Ensimmäiset kirkon piirustukset laati arkkitehti Ilmari Launis vuonna 1914 ja seuraavat Rafael Blomstedt vuonna 1950 juuri ennen kuolemaansa, mutta näitä suunnitelmia ei toteutettu.


title: Kyyjärven kirkko

text: Kyyjärven kirkon rakensi Larkaksen suunnitelmien pohjalta rakennusmestari Frans Henriksson Perhosta ja se valmistui vuonna 1953. Kirkko on tyypiltään torniton pitkäkirkko, jonka runkohuoneen katto on jyrkkä satulakatto. Rakennuksen korkeissa valkoisiksi rapatuissa päätyseinissä on liuskekiviupotuksia. Kirkon alttarilla oli aluksi pelkkä isokokoinen puinen risti. Alttarille hankittiin Myllykosken kirkon krusifiksista pronssista valmistettu toisinto vuonna 1954.


title: Marit Mikkelsplass

text: Marit Elisabeth Mikkelsplass (o.s. Wold, s. 22. helmikuuta 1965) on norjalainen entinen maastohiihtäjä, joka edusti Oslossa sijaitsevaa Kjelsås IL:ta. Vuonna 1994 hän meni naimisiin Pål Gunnar Mikkelsplassin kanssa. Mikkelsplass on saanut olympialaisissa kolme hopeamitalia: henkilökohtaisen mitalin Lillehammerin 30 kilometrin hiihdosta ja viesthopeat Naganossa ja Calgaryssa.


title: Sam Sihvo

text: Samuli ”Sam” Sihvo (30. lokakuuta 1892 Nurmes, Suomen suuriruhtinaskunta – 12. huhtikuuta 1927 Helsinki, Suomi) oli säveltäjä, sanoittaja ja jääkärivänrikki.


title: Sam Sihvo

text: Sihvo kävi seitsemän luokaa yhteiskoulua ja suoritti sen kahdeksannen luokan yksityisesti Käkisalmella vuonna 1913. Opintojaan hän jatkoi vielä samaisena vuonna Helsingin musiikkiopistossa.


title: Sam Sihvo

text: Sihvo oli yksi neljästä Sihvon jääkäriveljeksestä. Muut olivat isoveljet jalkaväenkenraali Aarne Sihvo, kenraalimajuri Jussi Sihvo ja pikkuveli, jääkärikapteeni Ilmari Sihvo. Sihvo työskenteli muusikkona ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 1. komppaniaan 3. lokakuuta 1915. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Palvelustehtäviensä lomassa hän ehti perustaa pataljoonan orkesterin ja soittokunnan sekä toimia niiden johtajana ja soittajana.


title: Sam Sihvo

text: Jo Lockstedtin aikoina Sihvo sävelsi marssin "Muistoja Pohjolasta", jonka sanoitti R. R. Ryynänen. Hän toimi vuodesta 1920 saakka vapaana kirjailijana ja säveltäjänä. Hänen pääteoksensa ovat laulunäytelmät "Jääkärin morsian" (1921) ja "Hevoshuijarit" (1924). Jääkärin morsiamesta on tehty kaksi elokuvaversiota, Kalle Kaarnan ohjaamana vuonna 1931 ja Risto Orkon ohjaamana vuonna 1938. "Hevoshuijari"-elokuva valmistui vuonna 1943 Ossi Elstelän ohjaamana.


title: Sam Sihvo

text: Asuessaan Helsingin ulkopuolella eräässä huvilan yhteisasunnossa erään toisen miehen kanssa, Sihvo oli ollut vierailulla Tyko Sallisen luona Hyvinkäällä. Hänen toverinsa oli samaan aikaan matkalla Viipurissa. Vaikka oli kova pakkanen hän ei huomannut asuinpaikkaansa palatessaan, että huvila oli lämmittämätön, vaan meni nukkumaan. Hänen taiteilijatoverinsa huolestuivat Sihvosta jonkin päivän jälkeen ja mentyään häntä katsomaan he tapasivat Sihvon vuoteestaan. He veivät hänet ensin ravintola Brondaan, mutta Sihvo oli kuumeessa ja sekava. Sairaalassa havaittiin, että hänellä oli keuhkokuume, johon hän menehtyi.


title: Raskolnikov

text: Rodion Romanovitš Raskolnikov () on Fjodor Dostojevskin romaanin "Rikos ja rangaistus" fiktiivinen päähenkilö. Nimi tulee venäjän sanasta "raskolnik", joka tarkoittaa 'vanhauskoista' ja 'hajottajaa'. Raskolnikoiksi kutsuttiin Venäjän vanhauskoisia 1600-luvulla.


title: Raskolnikov

text: Nuori ylioppilas Raskolnikov tekee rikoksen 1800-luvun Pietarissa: murhaa koronkiskojaeukon ja tämän paikalle sattuneen sisaren. Hän ei tee murhaa niinkään ryöstöaikeissa vaan kokeillakseen ja todistaakseen itselleen olevansa moraalisesti valioihminen. Kirja kuvaa teon emotionaalisia, henkisiä ja fyysisiä vaikutuksia Raskolnikoviin. Raskolnikovia vaivaavat syyllisyydentunteet ja vainoharhat siitä, että kaikki epäilevät häntä. Hän tapaa hurskaan prostituoidun Sonjan, jonka vaikutuksesta hän lopulta tunnustaa tekonsa. Raskolnikov tuomitaan kahdeksaksi vuodeksi Siperian pakkotyöleirille, ja Sonja seuraa häntä.


title: Raskolnikov

text: Raskolnikovia ovat elokuvafilmatisoinneissa esittäneet Grigori Chmara (1923), Peter Lorre (1935), Markku Toikka (1983), John Simm (2002), Crispin Glover (2002) sekä Ilja Kremnov (2005).


title: John Roberdeau

text: John Allen Roberdeau (17. elokuuta 1953 Fort Belvoir, Virginia, Yhdysvallat – 6. toukokuuta 2002 New York, New York, Yhdysvallat) oli yhdysvaltalainen teatteri- ja elokuvatuottaja, joka teki yhteistyötä Robert Michael Geislerin kanssa.


title: John Roberdeau

text: Geisler ja Roberdeau olivat liikekumppaneita vuodesta 1979 alkaen. Broadwaylle he tuottivat tai olivat mukana tuottamassa kolme näytelmää: "Aren’t We All?" (1985), "Strange Interlude" (1985) ja "A Woman of Independent Means" (1984). Näistä "Strange Interlude" menestyi hyvin ja keräsi useita Tony-ehdokkuuksia.


title: John Roberdeau

text: Heidän kuuluisin elokuvatuotantonsa oli "Veteen piirretty viiva" vuonna 1998. Lisäksi he tuottivat David Raben näytelmään perustuvan elokuvan "Tulikaste" (1983) ja Dennis Potterin ohjaama ja käsikirjoittama "Secret Friends" (1992). Vaikka "Tulikaste" ja "Veteen piirretty viiva" menestyivät, aikaa myöten kumppanuksilla oli usein vaikeuksia tuotannoissaan ja monet niistä jäivät kesken. He tekivät vuosien ajan yhteistyötä ohjaaja Terrence Malickin kanssa, joka kuitenkin riitaantui heidän kanssaan hiukan ennen kuvausten alkua. Uransa aikana he hakeutuivat neljä kertaa konkurssiin.


title: John Roberdeau

text: Kumppanusten viimeiseksi keskeneräiseksi projektiksi jäi senaattori John McCainin omaelämäkerrallisen elokuvan tekeminen, sillä John Roberdeau kuoli äkillisesti sydänkohtaukseen toukokuussa 2002.


title: Robert Michael Geisler

text: Robert Michael Geisler on yhdysvaltalainen teatteri- ja elokuvatuottaja, joka teki yhteistyötä John Roberdeaun kanssa tämän kuolemaan 2002 saakka.


title: Robert Michael Geisler


title: Robert Michael Geisler


title: Robert Michael Geisler


title: Robert Michael Geisler

text: Tuottamisen lisäksi Geisler on säveltänyt musiikkia.


title: This One’s for Rock’n’Roll

text: This One’s for Rock’N’Roll on suomalaisen rockyhtye Hanoi Rocksin seitsemästoista single, joka julkaistiin ensin internetistä ladattavana kappaleena 8. elokuuta 2007. Kappaletta levitettiin myös radiosinglen muodossa eri radioille. Radiosingle muuttui kuitenkin kaupalliseksi, kun sitä alettiin myydä 19. lokakuuta 2007 Hanoi Rocksin Suomen levy-yhtiön Backstage Alliancen juuri perustetussa verkkokaupassa itse pelkänä CD-levynä tai kansikotelon kanssa. Backstage Alliance syntyi Hanoi Rocksin levy-yhtiönä toimineen Wolfgang Recordsin ja Merceedees Tuotannon yhteenliittymästä elo-lokakuussa 2007.


title: This One’s for Rock’n’Roll

text: This One's For Rock’N’Roll-lataussingle nousi 16. elokuuta 2007 suoraan Suomen virallisen latauslistan 10. sijalle ja se oli sillä hetkellä korkeimmalle sijoittunut kotimainen uutuus. Sijoitus kesti koko viikon 33, eikä viikolla 34 single enää ollut listoilla.